TAK SESUAI PRN DI MELAKA, BERI LALUAN IDRIS JADI KETUA MENTERI

Secara prinsipnya kerajaan negeri Melaka pimpinan Sulaiman Md Ali sudah pun tumbang berikutan penarikan sokongan 4 Adunnya hari ini.
Adun yang mengumumkan menarik sokongan itu adalah Idris Haron (BN-Sungai Udang), Nor Azman Hassan (BN-Pantai Kundor), Norhizam Hassan Baktee (Bebas-Pengkalan Batu) dan Noor Effandi Ahmad (Bersatu-Telok Mas).
Selain mengumumkan menarik sokongan terhadap Sulaiman, mereka juga turut meletak jawatan sebagai Exco Kerajaan Negeri Melaka.
Berikutan jumlah Adun di Melaka adalah berjumlah 28 dan kerajaan pimpinan Sulaiman sebelum ini terbentuk melalui sokongan 17 Adun, penarikan sokongan 4 Adun ini bermakna mereka yang bersama kerajaan hanya tinggal 13.
Sebaliknya 4 Adun yang menarik sokongan itu yang disokong pula oleh 11 Adun PH, lalu menjadikan mereka adalah kelompok majoriti iaitu seramai 15 Adun.
Sulaiman dengan kedudukan ini tiada alasan lain lagi melainkan harus meletakkan jawatan dengan segera.
Serentak dengan itu, Pengerusi PH Melaka, Adly Zahari bersama 4 Adun berkenaan yang diketuai Idris sedang berusaha menghadap Yang Dipertuan Negeri Melaka, Ali Rustam bagi urusan perlantikan Ketua Menteri baru.
Meski perkembangan terbaru ini tidak berapa disenangi oleh banyak pihak, terutama kerana Adun UMNO sendiri yang bertindak menjatuhkan kerajaan pimpinan UMNO, tetapi inilah realiti politik yang harus diterima dengan hati terbuka.
Jatuh menjatuh dan dijatuhkan adalah lumrah, tambahan lagi UMNO sendiri bersubahat dengan beberapa siri kejatuhan kerajaan sebelum ini.
Sekarang, terimalah pula padahnya dan jangan hanya seronok bila berpeluang menjatuhkan orang saja.
Bukankah hidup ini macam roda, berputar-putar dan sekejap di atas sekejap di bawah?
Mendepani situasi ini, banyak pihak khususnya UMNO segera tampil menyarankan agar pilihanraya negeri atau PRN segera diadakan.
Mereka mengatakan hanya PRN jalan penyelesaian terbaik dan terserahlah kepada rakyat membuat penentuan siapa yang harus jadi kerajaan selepas ini.
Dalam hal ini, jangan kita lupa, ketika kerajaan PH Melaka dijatuhkan sebelum ini, usul mengadakan PRN telah pun diusulkan, tetapi telah ditolak oleh Yang Dipertuan Negeri ketika ini.
Memandangkan situasi sekarang tidak begitu sesuai di mana kes Covid19 hari ini masih lgi agak tinggi iaitu lebih 8,000 kes, mengadakan PRN bukanlah pilihan yang baik.
Dibimbangi jika PRN diadakan di Melaka, kes Covid19 akan meningkat semula sebagaimana selepas PRN Sabah tahun lalu.
Cukuplah sekali kita mempertaruhkan nyawa rakyat dan jangan diulangi buat kali yang kedua.
Dengan demikian, pilihan paling wajar ialah perlantikan Ketua Menteri baru harus dilakukan dengan segera.
Memandangkan gerakan menjatuhkan kerajaan ini bukan dilakukan oleh PH, tetapi oleh Adun UMNO sendiri yang diketuai Idris, adalah wajar beliau disokong sebagai Ketua Menteri dalam kerajaan baru yang turut ditunjangi oleh 11 Adun PH.
PH, terutamanya Adly harus berjiwa besar dengan memberi laluan kepada Idris menjadi Ketua Menteri sehingga PRU15. –
 ShahbudinHusin 04/10/2021.

5

1

vote
Article Rating
Kongsikan artikel ini


MELAYU TIPU MELAYU

Sekian lama mereka melaungkan slogan “demi bangsa, demi negara demi Orang Melayu”. Tetapi mereka ini munafik. Mereka mahu elak cukai sebenarnya. Mereka hendak kekayaan berlegar pada keluarga mereka sendiri sahaja. Bukan hendak tolong orang Melayu. Mereka buka akaun syarikat-syarikat mereka, bukan di Tanah Melayu tetapi di British Virgin Islands (BVI).
Mereka tuduh orang lain “tidak patriotik, suversif atau penderhaka”. Tetapi merekalah yang sebenarnya petualang kerana larikan wang dan modal secara haram ke syurga kewangan hitam tanpa cukai dan penuh rahsia di British Virgin Islands. Baru hari ini mulai terdedah oleh Pandora Papers.
Siapa mereka Melayu, yang hipokrit ini? Rupa-rupanya mereka anak-anak bekas perdana menteri dari parti-parti politik Melayu dan Bumiputera yang eksklusif, sama ada Cap Kris, Cap Bunga Raya, Cap Pejuang bangsa.
Kasihan bangsaku Melayu, ditipu hidup-hidup. Aku yang Melayu inipun ditipu sama. Sekian lama aku ingatkan betullah pemimpin-pemimpin Melayu ini memperjuangkan kepentingan orang Melayu dalam Perkara 153 Perlembagaan Persekutuan dan hak-hak kedudukan istimewa Orang Melayu.
Rupa-rupanya mereka ini ibarat “harapkan pegar; tetapi pegar makan padi.” Mereka gunakan Perkara 153 Perlembagaan Persekutuan dan hak-hak istimewa Melayu itu untuk mereka mengaut keuntungan, kontrak, modal dengan pinjaman murah serta segala macam insentif, kuota, permit, lesen dan subsidi serta projek runding terus tanpa tender. Semuanya atas nama hak istimewa Melayu.
Tetapi mereka Melayu dari kumpulan dan keluarga elit berkuasa ini seperti “kacang lupakan kulit”. Mereka bertindak macam lanun melarikan duit dan modal ke luar negara, ke British Virgin Island sana. Mereka tidak melaburkan semula kekayaan mereka di Malaysia tercinta ini. Mereka ini betul-betul macam “si Tenggang” yang derhaka kepada bangsa.
Sehingga bulan Oktober 2021 ini, puak-puak mereka ini, di Parlimen di depan mataku seorang Melayu, tanpa malu-malu, mereka masih bercakap kononnya “demi Melayu! demi Melayu!” Hipokritnya mereka ini. Hari ini, aku Melayu yang tidak boleh lagi ditipu mereka.
Sungguh malang dan sedih mengenangkan negaraku dan bangsaku Melayu. Sehingga Rancangan Malaysia ke-12 ini, kabilah-kabilah perkauman Melayu itu masih bercakap kononnya hendak naikkan peratusan equiti Bangsa Melayu. Konon! Kononnya “demi Keluarga Malaysia”. Konon!
Siapa yang mereka hendak tipu? Orang-orang Melayu sekarang khususnya di kalangan anak-anak muda Melayu yang cerdik dan pandai, tidak termakan tipu pemimpin-pemimpin Melayu yang munafik dan hipokrit ini. Generasi Melayu sekarang sudah sedar. Sudah celik.
Macam mana hendak naikkan peratusan equiti Melayu jika kapitalis-kapitalis kroni Melayu ini yang dapat faedah ekonomi dan kekayaan dari dasar-dasar ekonomi membantu Melayu membawa keluar wang dan modal dari Tanah Melayu ini sebanyak RM1.8 trilion dari tahun 2004 hingga 2014 ke pusat kewangan gelap di luar pesisir pantai seperti British Virgin Islands?
Begitu banyak wang gelap untuk lari cukai di Malaysia di bawa oleh orang-orang kaya yang tidak patriotik seperti yang didedahkan oleh Pandora Papers sehingga Malaysia menduduki tempat kelima terburuk di dunia selepas China, Russia, Mexico dan India.
Begitu banyak wang dan modal negara ini mengalir keluar ke British Virgin Islands dan lain-lain pusat kewangan gelap di luar pesisir pantai sehinggakan Malaysia tidak ada wang dan hampir bangkrap.
Mujurlah Malaysia masih ada Petronas. Untuk menangani Covid-19, memulihkan ekonomi negara dan membantu rakyat, maka Negara terpaksa berhutang dan berhutang dan berhutang lagi sehingga paras hutang Kerajaan mencecah ceiling 65% Keluaran Dalam Negara Kasar.
Hutang kerajaan yang besar itu akan ditanggung oleh anak-anak generasi akan datang. Manakala anak-anak golongan elit negara ini termasuk anak-anak bekas tiga Perdana Menteri, dan sekitar 1500 orang lagi rakyat Malaysia yang ada akaun syarikat di British Virgin Islands boleh hidup senang lenang atas kesengsaraan rakyat negara ini.
Hassan Abdul Karim
Ahli Parlimen Pasir Gudang
4 Oktober 2021 (Isnin)

4.7

3

votes
Article Rating
Kongsikan artikel ini


UMNO JATUHKAN UMNO DI MELAKA, INI PETANDA BAHAYA BUAT ISMAIL SABRI DI PUTRAJAYA

Uniknya kejatuhan kerajaan Melaka pimpinan Sulaiman Md Ali semalam berikutan penarikan sokongan 4 Adun ialah kerana ia merupakan kerajaan UMNO yang dijatuhkan oleh Adun UMNO sendiri.
Tidak seperti bagaimana kerajaan lain dijatuhkan, misalnya Ahmad Faizal Azumu atau Peja sebagai Menteri Besar Perak dan Mahiaddin Md Yasin sebagai Perdana Menteri, semuanya digerakkan oleh UMNO bagi tujuan merampas kerusi ketua kerajaan yang dipegang oleh Bersatu.
Sebaliknya di Melaka ini, daripada 4 Adun yang menarik sokongan itu, dua darpadanya adalah wakil rakyat UMNO.
Yang mengetuai gerakan menjatuhkan kerajaan itu iaitu Idris Haron adalah Adun dan pemimpin UMNO serta bekas Ketua Menteri daripada UMNO sebelum ini.
Ringkasnya, kejatuhan kerajaan UMNO Melaka ini digerakkan dan diketuai oleh pemimpin UMNO sendiri.
Tentulah ada sebab-sebab yang kukuh, rasa tak puas hati terlalu mendalam, kecewa merobek jiwa, marah membara dan seumpamanya yang mendorong mereka berbuat demikian itu.
Sudahlah kalah dan ditolak pengundi pada 2018 lalu, kemudian dapat kuasa melalui pintu belakang tanpa menang undi, akhirnya kuasa yang ada pula dirobek geng sendiri.
Melihat semua ini, di sebalik ramai di antara kita tidak setuju dengan pengkhianatan dan tikam belakang, pengajaran daripada apa yang berlaku ini tidak harus begitu saja diketepikan.
Bila ada sesuatu yang tidak kena dan tuntutan tidak dipedulikan, jalan singkatnya tidak lain ialah menjatuhkan, walaupun terhadap rakan sendiri.
Situasi yang berlaku di Melaka ini, mahu tidak mahu harus diambil iktibar sewajarnya oleh Ismail Sabri Yaakob yang menjadi Perdana Menteri sekarang ini.
Beliau tidak harus rasa selesa dan cuai terhadap persekitaran di sekelilingnya.
Situasi yang berlaku di Melaka di mana Ketua Menterinya dijatuhkan ini tidak banyak bezanya dengan suasana keberadaan Ismail Sabri di Putrajaya sekarang.
Mereka yang menekan, menuntut itu ini dan meminta macam-macam daripadanya tidak mustahil bila-bila masa boleh bertukar menjadi kecewa serta marah apabila apa yang diminta tidak dipenuhi.
Meski ada MOU dengan PH yang merupakan blok pembangkang utama sebagai sandaran untuk menjadikan kedudukannya lebih selesa, tetapi dengan rakan sendiri dalam UMNO atau kerajaan tiada apa-apa perjanjian bertulis yang dmetrai dengan mereka.
Yang boleh diberi jawatan, kedudukan, habuan dan pelbagai ganjaran mungkin ada yang terikat sementara untuk menyokongnya selagi nafsu mereka tidak menjadi lebih besar daripada keperluan duniawi, namun bagaimana dengan yang lain-lain?
Apakah selamanya mereka mahu Ismail Sabri jadi Perdana Menteri?
Dikelilingi pengkhianat dan mereka yang biasa berkomplot dan saling jatuh-menjatuhkan, sikap berhati-hati Ismail Sabri haruslah lebih tinggi, terutama kepada sesama sendiri.
Jika tidak, sejarah di Melaka bila-bila masa akan menjalar ke Putrajaya.
– ShahbudinHusin 05/10/2021.

5

3

votes
Article Rating
Kongsikan artikel ini


BUBAR DUN, TYT MELAKA TERIMA NASIHAT SALAH

Majlis Presiden Pakatan Harapan telah mengadakan mesyuarat hari ini untuk membincangkan keadaan politik semasa di Melaka, termasuk pengumuman pembubaran Dewan Undangan Negeri (DUN) semalam.
Pakatan Harapan mengambil pendirian bahawa Yang di-Pertua Negeri Melaka, TYT Tun Dato’ Sri Utama Dr Ali Rustam, telah membubarkan DUN berdasarkan nasihat yang salah dari seorang Ketua Menteri yang telah hilang sokongan majoriti Ahli Dewan Undangan Negeri.
Apabila empat Ahli Dewan Undangan Negeri menarik sokongan terhadap beliau pada Isnin lalu, berdasarkan Perlembagaan Negeri Melaka, Ketua Menteri tersebut telah hilang jawatan dan kelayakan untuk menasihati TYT.
TYT sepatutnya meneliti dan mengikuti Perlembagaan Negeri Melaka, serta bertemu dengan 15 ADUN iaitu pihak yang telah memperoleh majoriti sebelum membuat sebarang keputusan.
Malangnya tindakan TYT ini bukan sahaja telah melanggari duluan (precedent) bagi Melaka itu sendiri di mana pada 2020 nasihat Ketua Menteri ketika itu (YB Adly Zahari) untuk membubarkan DUN tidak diterima setelah hilang majoriti, malah ianya juga tidak selari dengan duluan Mahkamah Persekutuan dalam kes Nizar Jamaluddin lawan Zambry Abdul Kadir di mana sokongan majoriti boleh ditentukan di luar DUN.
Majlis Presiden turut berasa kesal kerana tindakan pembubaran DUN Melaka ini telah membuka laluan untuk Pilihan Raya Negeri diadakan, yang boleh mengancam nyawa rakyat pada ketika pandemik COVID-19 belum lagi terkawal sepenuhnya.
Anwar Ibrahim
Parti Keadilan Rakyat (KEADILAN)
Mohamad Sabu
Parti Amanah Negara (AMANAH)
Lim Guan Eng
Parti Tindakan Demokratik (DAP)
Madius Tangau
Pertubuhan Kinabalu Progresif Bersatu (UPKO)

5

2

votes
Article Rating
Kongsikan artikel ini


TIGA KEPELIKAN DALAM KEMELUT MELAKA, ZAHID HAMIDI SAMA MACAM MAHIADDIN SUKA PERGUNA DARURAT UNTUK KUASA

DUN Melaka kini sah telah dibubarkan berikutan setujunya Yang Dipertua Negeri itu, Tun Ali Rustam terhadap cadangan yang dikemukakan Ketua Menteri, Sulaiman Md Ali berkenaan perkara tersebut.
Namun, pengumuman pembubaran itu tidak dilakukan oleh Ketua Menteri sendiri sebagaimana kebiasaan di negeri-negeri lain apabila DUN diumumkan telah diperkenan atau dipersetujui untuk dibubarkan.
Pembubaran DUN peringkat negeri lazimnya akan diumumkan sama ada oleh Menteri Besar atau Ketua Menteri, sementara di pusat ia akan dilakukan oleh Perdana Menteri.
Tidak pernah Speaker di mana-mana negeri tampil mengumumkan DUN dibubarkan, begitu juga tidak pernah Speaker Dewan Rakyat mengadakan sidang media mengumumkan Parlimen dibubarkan.
Sebaliknya, nampak pelik di Melaka ini apabila pembubaran DUN yang telah dipersetujui Tun Ali Rustam diumumkan oleh Speaker Melaka yang juga Pengerusi Badan Perhubungan UMNO negeri itu, Ab Rauf Yusoh dan bukan oleh Ketua Menteri.
Kenapa tidak Sulaiman sendiri mengumumkannya?
Keluarbiasaan di mana Ketua Menteri sendiri tidak mengumumkan pembubaran DUN itu seolah-olah dengan sendirinya mengesahkan percakapan yang tersebar luas selama ini, malah disebut oleh Idris Haron, bekas Ketua Menteri yang mengumumkan menarik sokongan dua hari lalu bahawa Sulaiman adalah boneka kepada pihak lain dalam menerajui Melaka.
Selain pelik yang pertama kerana Ketua Menteri tidak tampil mengumumkan pembubaran DUN, pelik kedua pula ialah bagaimana Tun Ali Rustam boleh bersetuju dengan cadangan Sulaiman untuk membubarkan Parlimen, sedangkan ketika ini beliau sendiri sedang dikuarantin kerana ada kontak rapat dengan seseorang yang positif Covid19.
Apakah dalam hal ini Tun Ali Rustam tidak dapat merasai bagaimana bahayanya Covid19 kepada kehidupan rakyat Melaka apabila DUN dipersetujui dibubarkan untuk PRN diadakan?
Kenapa Tun Ali tidak menolak cadangan pembubaran itu sebagaimana Tun Khalil Yaakob sebelum ini tidak setuju dengan cadangan pembubaran DUN Melaka oleh Adly Zahari berikutan kerajaan PH dijatuhkan melalui pengkhianatan?
Tambah pelik lagi atau pelik yang ketiga dalam kemelut politik Melaka ini ialah kerana cadangan pembubaran DUN itu paling awal dilontarkan oleh Presiden UMNO, Ahmad Zahid Hamidi sebaik saja pengumuman penarikan sokongan empat Adun berkenaan dua hari lalu.
Kata Zahid Hamidi, PRN adalah penyelesaian terbaik bagi kemelut di Melaka itu.
“Saya fikir elok kalau diadakan PRN negeri yang baharu supaya DUN dibubar dan kita beri mandat semula kepada rakyat untuk memilih mana kerajaan yang terbaik untuk mentadbir negeri Melaka,” ujar beliau.
Sudah tentu Ketua Menteri Melaka mengemukakan cadangan pembubaran kepada Tun Ali Rustam adalah berikutan keinginan yang diluahkan Zahid Hamidi secara terbuka itu.
Begitu pun, setelah DUN Melaka diumumkan dibubarkan, Zahid Hamidi sekali lagi tampil mencadangkan agar darurat diisytiharkan pula bagi menghalang PRN daripada diadakan.
Kata beliau, darurat boleh diisytiharkan untuk menangguhkan PRN di Melaka sebagaimana dilakukan di Sarawak di mana PRN telah ditangguhkan, walaupun tempoh matang DUN sudah berakhir.
Beberapa pihak, termasuk Pemuda UMNO turut bersetuju dengan saranan Zahid Hamidi itu.
Amatlah pelik kenapa setelah mencadangkan pembubaran DUN dan ia telah dipersetujui, kemudian Zahid Hamidi tampil pula dengan cadangan baru iaitu darurat?
Jika benar prihatin dengan wabak Covid19, kenapa sejak awal lagi Zahid Hamidi mencadangkan DUN Melaka dibubarkan?
Tidak belajarkah daripada PRN Sabah?
Adakah ini cara UMNO untuk kekal berkuasa dan mengelak kejatuhan kerajaan negeri, meski sokongan majoriti terhadap Ketua Menteri sudah sah tiada lagi?
Ternampak dalam hal ini, UMNO khususnya Zahid Hamidi tiada beza pun dengan Mahiaddin Md Yasin yang cuba berlindung di sebalik darurat untuk memastikan kuasa tidak terlepas ke tangan pihak lain.
Dulu bukan main pandai mengkritik Mahiaddin kerana mempergunakan darurat untuk melindungi kuasa dalam tangannya, kenapa bersikap sama sekarang ini?
Seharusnya jika sudah mencadangkan pembubaran DUN dan ia telah dipersetujui oleh Yang Dipertua Negeri, UMNO tidak lagi cuba melakukan muslihat Pusingan U dengan tidak setuju pula PRN diadakan sambil mengesyorkan darurat sebagai gantiannya.
Adakah UMNO takut berdepan PRN dan tidak yakin mampu meraih kemenangan di Melaka?
Bukankah lebih bermaruah, tambahan lagi sokongan majoriti pun Adun kepada Sulaiman sebagai Ketua Menteri pun sudah tiada, serah sajalah pentadbiran kerajaan negeri kepada pihak yang lebih berhak, lebih berkemampuan dan bukan boneka kepada sesiapa.
Realitinya, tidak perlu PRN dan tidak perlu juga darurat, yang perlu hanyalah kerajaan baru dan Ketua Menteri baru. – ShahbudinHusin 06/10/2021.

4.5

4

votes
Article Rating
Kongsikan artikel ini


BIAR PRN MELAKA DIADAKAN, ISMAIL SABRI JANGAN IKUT TELUNJUK UMNO MAHU IA DITANGGUHKAN

Kalaulah UMNO itu manusia, sah ia kini sedang mengalami kecelaruan jiwa dan perlukan rawatan dengan segera.
Jika sebelum ini ramai yang menyindir kejatuhan kerajaan negeri Melaka sebagai episod pelik kerana “UMNO jatuhkan UMNO”, kepelikan itu rupa-rupanya tidak berakhir begitu saja.
Sebaik DUN Melaka telah dibubarkan berikutan cadangan yang dikemukakan Sulaiman Md Ali diterima oleh Tuan Yang Dipertua Negeri, Tun Ali Rustam, UMNO kini bersungguh-sungguh pula menyarankan agar PRN Melaka tidak diadakan, sebaliknya ditangguhkan.
Penangguhan itu dicadangkan melalui perisytiharan darurat sebagaimana dilakukan di Sarawak, Batu Sapi dan Gerik sebelum ini.
Darurat hanya boleh diisytiharkan oleh Yang Dipertuan Agong atas nasihat yang dikemukakan oleh Perdana Menteri selaku Pengerusi Majlis Keselamatan Negara atau MKN.
PRN Sarawak perlu diadakan kerana tempoh matang DUN negeri itu telah cukup lima tahun dan PRK Batu Sapi serta Gerik pula disebabkan kematian wakil rakyatnya, maka penangguhan ketiga-tiga pilihanraya itu atas alasan Covid19 sedang menggila tidaklah terlalu menghairankan.
Tetapi berbeza dengan PRN Melaka kerana ia perlu diadakan berikutan UMNO sendiri yang mengemukakan cadangan pembubaran DUNnya setelah Sulaiman hilang sokongan sebagai Ketua Menteri, walaupun hakikatnya disedari bahaya Covid19 masih belum reda.
Jadi, kenapa setelah UMNO sendiri memohon pembubaran DUN, UMNO juga kemudiannya tampil menyarankan agar PRN negeri perlu ditangguhkan?
Tidakkah ini pelik dan menunjukkan UMNO ada kecelaruan jiwa dalam membuat keputusannya?
Jika benar saranan penangguhan itu kerana tidak mahu wabak Covid19 merebak semula dalam masyarakat, kenapa baru sekarang ia disedari?
Mengapa ia tidak difikirkan sebelum mengemukakan cadangan untuk membubarkan DUN kepada Yang Dipertua Negeri Melaka?
UMNO mahu apa sebenarnya di Melaka ini?
Logiknya, berikutan sudah hilang kuasa di Melaka itu, jika ingin berkuasa semula, mestilah perlu ada pilihanraya diadakan.
Namun, di sebalik saranan menangguhkan PRN, Sulaiman yang sudah hilang sokongan itu juga tidak sepatutnya dicadangkan untuk terus mentadbir negeri atas nama kerajaan sementara.
Dalam hal ini, meskipun beberapa pimpinan UMNO seperti Zahid Hamidi, Najib Razak, Dr. Asyraf Wajdi Dusuki dan lain-lain telah tampil dengan saranan menangguhkan PRN Melaka itu, Ismail Sabri Yaakob selaku Perdana Menteri dan Pengerusi MKN tidak seharusnya tunduk kepada kemahuan mereka.
Oleh kerana DUN telah diumum dibubarkan, walaupun proses paling munasabah sebenarnya ialah hanya menukar Ketua Menteri, PRN negeri harus diteruskan dengan pengundian mesti diadakan dalam tempoh 60 hari setelah tarikh pembubaran pada 4 Oktober.
Yang penting, MKN dan SPR harus menetapkan peraturan dan SOP khusus untuk berkempen dan pengundian dalam PRN Melaka ini.
Jika Ismail Sabri tunduk dengan mengikut saranan beberapa pemimpin UMNO yang mahu PRN ditangguhkan dengan mengisytiharkan darurat, ia bukan saja bermakna beliau tidak ubah seperti Mahiaddin Md Yasin yang mempergunakan darurat untuk kepentingan mengekalkan kuasa, malah lebih menunjukkan Perdana Menteri berada di bawah telunjuk Zahid Hamidi dan juga Najib.
Sebagai Perdana Menteri, Ismail Sabri harus memperlihatkan dirinya bebas daripada pengaruh sesiapa.
Tambahan lagi, urusan PRN Melaka adalah urusan UMNO di bawah Zahid Hamidi dan bukan urusan kerajaan Keluarga Malaysia pimpinannya.
Kalau BN tidak menang pun di Melaka nanti, Zahid Hamidi selaku Presiden UMNO dan Pengerusi BN yang akan lebih menanggung bebannya dan Ismail Sabri tidak boleh terkait apa-apa dengan kekalahan itu. –
ShahbudinHusin 07/10/2021.

5

1

vote
Article Rating
Kongsikan artikel ini


‘NO WAY’ BEKERJASAMA, HINANYA BERSATU DI MATA UMNO…..

Meskipun perlaksanaan ketetapan putus hubungan dan tiada kerjasama antara UMNO dengan Bersatu sepatutnya hanya berkuatkuasa apabila PRU15 diadakan, tetapi Presiden UMNO, Ahmad Zahid Hamidi nampaknya mahu ia lebih awal dikuatkuasakan.
Berdepan PRN Melaka yang bakal diadakan tidak lama lagi, beliau berkata, no way untuk UMNO bekerjasama dengan Bersatu dalam pilihanraya tersebut.
“Saya minta maaf, no way,” katanya dengan tegas.
Seterusnya, Zahid Hamidi mahu melihat UMNO melalui PRN Melaka dan tanpa bekerjasama dengan Bersatu, partinya masih mampu bangkit dan menjadi pilihan pengundi.
Penegasan Zahid Hamidi ini dengan sendirinya memberi jawapan terhadap kenyataan beberapa pemimpin Bersatu sebelum ini yang masih berharap ada kerjasama dengan UMNO bagi menghadapi PRN Melaka.
Dengan itu, tidak perlu lagi bagi Bersatu terus terhegeh-hegeh mengharapkan kerjasama dengan UMNO.
Bersatu sebaiknya melupakan terus UMNO dan mula mengumpul kekuatan sendiri bersama parti-parti dalam gabungan PN sama ada untuk mendepani PRN Melaka ataupun PRU15.
Lebih daripada itu, penegasan Zahid Hamidi dengan jawapan “no way” itu adalah suatu penghinaan terang-terangan kepada Bersatu.
Bersatu seolah-olah begitu hina di mata UMNO dan Zahid Hamidi sehingga diberi jawapan kasar “no way” untuk bekerjasama, sedangkan mereka masih bersama-sama dalam kerajaan yang sekarang ditunjangi oleh UMNO
Dengan ini, masihkah lagi ada “way” untuk Bersatu terus bersama dalam kerajaan yang ada sekarang?
Tidak bimbangkah Bersatu dengan penghinaan lain yang bakal menyusul selepas ini daripada UMNO, maklumlah kerusi Perdana Menteri sudah ada dalam genggaman mereka? –
ShahbudinHusin 07/10/2021.

4.3

3

votes
Article Rating
Kongsikan artikel ini


APA KESUDAHAN PENGISIAN TIMBALAN SPEAKER, SAMPAI BILA ISMAIL SABRI DALAM TEKANAN MAHIADDIN?

Perkara yang menjadi persoalan sekarang, apa jadi berhubung pengisian jawatan Timbalan Speaker Parlimen?
Meski sebelum ini Bersatu menolak pencalonan Ahmad Maslan bagi jawatan itu kerana kedudukannya yang tercemar sebagai kluster mahkamah, tetapi setelah Setiausaha Agung UMNO itu dibebaskan oleh mahkamah dan tidak lagi bergelar kluster mahkamah, masalah nampaknya tidak juga berakhir.
Langkah terbaru yang diambil Mahiaddin Md Yasin untuk terus menolak Ahmad Maslan ialah dengan mengumumkan pendirian PN yang mewakili 50 Ahli Parlimen gabungan itu bahawa mereka tidak setuju pindaan perlembagaan dilakukan bagi menambah jawatan Timbalan Speaker daripada dua kepada tiga.
PN menegaskan, mereka tidak akan menyokong pindaan itu yang memerlukan kelulusan dua pertiga di Parlimen dengan alasan tiada keperluan untuk menambah jawatan tersebut.
Berikutan perkembangan itu, Ahmad Maslan yang mungkin merasakan peluangnya semakin nipis untuk mengisi jawatan itu, walau telah mengumumkan manifesto 20 perkara tentang pembaharuan Parlimen, akhirnya mengalah dengan mengambil keputusan menarik diri.
Alasan politiknya ialah beliau terlalu sibuk dengan kerja sebagai Setiausaha Agung UMNO.
Dalam hal ini, kesian pun ada dengan Ahli Parlimen Pontian itu, susah-susah mengumpul duit dan meminjam daripada kawan-kawan untuk membayar kompaun RM1.1 juta, sudahnya jawatan yang diimpikan tidak dapat juga digenggam tangan.
Apakah Ismail Sabri akan menggantikan dengan jawatan lain untuk beliau?
Begitu pun, dalam kemelut ini, masalah Ahmad Maslan barangkali tidaklah susah untuk diselesaikan oleh Perdana Menteri kerana dengan kuasa yang ada dalam tangannya, macam-macam jawatan lain boleh diberikannya.
Beri jawatan lain, apalagi kalau jawatannya lebih bergaji lumayan, senyumlah Ahmad Maslan dan dikira selesailah masalah serta kecewa hatinya.
Tetapi, apa jadi dengan kredibiliti Ismail Sabri sendiri?
Sebelum ini, mungkin kerana tidak menduga cubaannya untuk memberi jawatan kepada geng kluster mahkamah dalam UMNO mendapat bantahan daripada Bersatu, beliau kemudiannya memilih menangguhkan pengisian jawatan Timbalan Speaker bagi membolehkan pindaan perlembagaan dilakukan terlebih dahulu.
Dengan pindaan menambah jawatan itu daripada dua kepada tiga, tujuannya ialah agar tiada pertandingan antara Ahmad Maslan dengan wakil blok pembangkang, Nga Kor Ming dan kedua-dua mereka dapat serentak mengisi jawatan Timbalan Speaker.
Dalam waktu yang sama, penambahan jawatan itu bererti seolah-olah penolakan daripada Bersatu telah dapat ditanganinya.
Walau bagaimana pun, dengan PN seterusnya mengumumkan pendirian menolak cadangan pindaan perlembagaan bagi menambah jawatan Timbalan Speaker serta bertegas tidak akan menyokongnya jika dibentangkan di Parlimen, disusuli pula dengan Ahmad Maslan mengumumkan menarik diri, tumpuan kini tertumpu kepada Ismail Sabri sendiri.
Apakah beliau akan meneruskan cadangan pindaan perlembagaan selepas ini, walaupun sedar PN tidak akan memberi sokongan atau akan membatalkannya?
Siapa pula calon baru yang bakal ditonjolkan kerajaan untuk mengisi jawatan Timbalan Speaker bagi menggantikan Ahmad Maslan yang telah menarik diri?
Masihkah beliau mahu meletakkan calon daripada UMNO yang rapat dengan Zahid Hamidi dan Najib Razak untuk diletakkan sebagai Timbalan Speaker?
Ataukah calon baru yang akan dipilih nanti ialah mereka yang perlu dipersetujui oleh Bersatu, PN dan Mahiaddin terlebih dahulu?
Yang nyata, jika Ismail Sabri membatalkan cadangan meminda perlembagaan, ia dengan sendirinya bermakna beliau tiada keberanian mereformasi institusi Parlimen dengan memberi peluang wakil blok pembangkang memegang jawatan Timbalan Speaker.
Perkara itu, jika berlaku, pasti akan menjejaskan hubungannya dengan PH yang telah terikat dengan MOU transformasi dan kestabilan politik, baru-baru ini.
Lebih nyata, ia turut meletakkan Ismail Sabti hilang kewibawaan, sambil dirinya akan terus terperangkap dengan tekanan politik yang lebih berpanjangan daripada Mahiaddin, Bersatu dan PN.
Inikah sebahagian daripada agenda Mahiaddin untuk menjayakan cita-cita “comeback” yang sudah dua kali disebutnya setakat ini? –
ShahbudinHusin 08/10/2021.

5

1

vote
Article Rating
Kongsikan artikel ini


HIPOKRASI UMNO DAN PERJUANGAN TIPU MELAYU

Pengakuan UMNO Melaka tentang cubaannya menggamit kerjasama dengan DAP bagi menyelematkan nyawa kerajaan negeri daripada tumbang tidak lain menggambarkan hipokrasinya perjuangan parti Melayu itu.
Ab Rauf yang merupakan Pengerusi Badan Perhubungan UMNO Melaka, Pengerusi BN Melaka dan Speaker kerajaan negeri itu mengakui adanya cubaan menyelamatkan nyawa itu berikutan tindakan empat Adun menarik sokongan terhadap Ketua Menteri, Sulaiman Md Ali, baru-baru ini.
Katanya, beliau ada mengadakan pertemuan dengan pucuk pimpinan DAP Melaka bagi melakukan perundingan bertujuan menyelamatkan kerajaan negeri, sambil menawarkan beberapa penyelesaian, namun ditolak parti seteru itu.
“Saya cakap terus terang saya berunding malam sebelum itu dengan kepemimpinan DAP dan saya menawarkan beberapa solusi untuk kita membendung supaya tumbangnya kerajaan negeri ini tidak berlaku.
“Tetapi adalah lebih malang kerana ia tidak diterima pimpinan DAP,” katanya lagi.
Selain tindakan berunding dan cubaan bekerjasama dengan DAP itu menggambarkan hipokrasi UMNO berikutan parti itu masih terikat dengan ketetapan NO Anwar No DAP, ini juga memperlihatkan betapa UMNO begitu ghairah untuk mempertahankan kuasa sehingga sanggup melakukan apa saja.
Di manakah pegangan UMNO sendiri terhadap ketetapan sendiri?
Tidakkah tindakan Ab Rauf itu suatu kesalahan kerana melanggar ketetapan parti dan wajar diambil tindakan?
Kalau Ab Rauf berkata adalah malang kerana tawarannya itu ditolak oleh DAP, yang lebih malang lagi sebenarnya ialah kerana UMNO memiliki pemimpin sepertinya.
Pemimpin yang sanggup berbuat apa saja demi menyelamatkan kuasa, termasuk menggadai prinsip dan ketetapan parti adalah jenis yang tidak berguna sama sekali kepada rakyat dan perjuangan UMNO.
Kalau untuk menyelamatkan nyawa, mereka sanggup menggadai prinsip, melanggar ketetapan sendiri dan nenipu penyokong bawahan yang disuruh berpegang kepada ketetapan No Anwar No DAP, sudah tentu ketika berkuasa, lebih banyak lagi perkara-perkara yang lebih besar sanggup dilanggari.
Adakah jenis pemimpin begini yang dimahukan oleh sebuah perjuangan dan parti seperti UMNO?
Dalam hal ini, tindakan DAP menolak tawaran kerjasama itu amat terpuji dan menggambarkan bagaimana mereka bukan saja berpegang kepada prinsip, malah memberi pengajaran kepada UMNO tentang menghargai ketetapan yang telah diputuskan.
Begitu pun, yang agak menghairankan, kenapa kepimpinan kerajaan negeri Melaka tidak berunding dengan empat Adun yang mengunumkan menarik sokongan itu untuk menyelamatkan kerajaan negeri, sebaliknya memilih DAP untuk memberi nyawa kepada mereka?
Apakah empat Adun berkenaan sudah tidak boleh dirundingi atau sebarang perundingan enggan dilakukan kerana mereka lebih banyak tahu mengenai kepincangan yang sudah lama berlarutan dalam kerajaan negeri?
Sepatutnya, tindakan paling bermoral jika sudah hilang sokongan ialah Ketua Menteri mesti meletak jawatan dan bukannya cuba meminta nyawa daripada musuh yang telah dimuktamadkan dalam Perhimpunan Agung UMNO sendiri sebagai musuh yang tidak boleh dijalin sebarang kerjasama dengan mereka.
Ahli UMNO, orang Melayu dan rakyat negeri itu wajar berasa malu dengan perlakuan Ab Rauf yang tidak segan-segan merangkak kepada DAP yang ianya jelas memberi kehinaan paling besar kepada UMNO dan BN sebagai sebuah parti dan entiti perjuangan.
Tolak Ab Rauf, tolak UMNO dan tolak BN adalah jawapan serta balasan yang tiada kompromi jika ada PRN tidak lama lagi. –
ShahbudinHusin 09/10/2021.

5

2

votes
Article Rating
Kongsikan artikel ini


JANGAN SEGERA PUAS HATI DENGAN ADANYA J/KUASA ADIB, JALAN PENYELESAIAN MASIH JAUH

Selepas didesak akhirnya Perdana Menteri bersetuju untuk menubuhkan suatu jawatankuasa bagi menyiasat Kes Kematian Allahyarham Adib.
Ini sekaligus menolak kenyataan YB Zuraida Kamaruddin yang sewenang-wenangnya mengumumkan bahawa kes ditutup.
Namun, rakyat tidak harus segera berpuas hati kerana kes ini masih jauh dari mencapai penyelesaiaannya. Selagi Allahyarham dan keluarga tidak mendapat sebarang keadilan, selagi itu kita desak dan tuntut ianya disiasat dan pembunuh dibawa ke muka pengadilan.
Bukan apa, kita tidak mahu melihat keputusan inkues yang dibuat di Mahkamah Koroner yang jelas terdapat bukti Allahyarham di pukul diambil enteng sahaja. Apa makna penubuhan jawatankuasa jika sekadar hanya untuk ‘mengambil hati’ rakyat
Sebelum ini sudah ada jawatankuasa telah dibentuk untuk kes ini. Kali terakhir kita dengar darinya ialah “kita sudah hampir di akhir siasatan”. Lepas itu hilang, dan tiba-tiba tubuh jawatankuasa lain pula. Sehingga kini rakyat masih tertanya-tanya, apa hasil siasatan tersebut?
Jadi rakyat ingin tahu, apa sebenarnya fungsi jawatankuasa ini? Apa Terma Rujukannya? Mengapakah ianya dianggotai oleh orang-orang politik belaka? Bagaimana integriti dan ketelusannya dijamin?
Jika kerajaan benar- benar serius serta telus dan menjaga intergriti jawatankuasa ini kita menuntut agar wakil-wakil NGO dan individu-individu yang dipercayai dimasukkan sebagai anggota ke dalam jawatankuasa ini.
Rakyat sangat berharap jawatankuasa ini bukan hanya untuk membendung gelombang kemarahan rakyat tetapi benar-benar untuk memberikan keadilan kepada seorang penjawat awam.
Saya nyatakan sebegini bukan apa, kita sebenarnya sudah penat melihat perasaan keluarga Allahyarham dipermain-mainkan. Malah tidak keterlaluan kalau saya katakan berlaku ‘Trust Deficit’ yang teruk oleh rakyat terhadap pihak penguatkuasa.
Kita semua perlu ingat bahawa perkara paling asas di sini ialah KEADILAN KEPADA PENJAWAT AWAM.
Apakah kalau ada yang mati nanti ketika sedang bertugas akan terima nasib seperti Allahyarham Adib juga?
Aminuddin Yahaya
Pengerusi PEMBELA
9 Oktober 2021

5

1

vote
Article Rating
Kongsikan artikel ini


“PANDORA PAPERS ADALAH ISYARAT PEMBESAR2 YANG RAKUS MENGAUT KEKAYAAN MESTI DILAWAN”

Buku kecil terbitan GERAK98 setahun lalu bertajuk ‘ Melawan Elit yang Membelit Umat’ terpapar ayat Al Quran dihalaman pertama buku itu yang membawa maksud,
*Jangan kamu biarkan harta itu berlegar-legar dikalangan orang-orang kaya (pembesar) dikalangan kamu sahaja*
Ayat ke 7 dari Surah ke 59 Al Hasyr itu jelas merupakan satu larangan keras dari Maha Pencipta kita terhadap pembesar-pembesar,orang-orang kaya agar tidak membolot harta dikalangan mereka sahaja.
Pandora Papers yang ditampilkan kepada umum beberapa hari lalu jelas mempaparkan kebejatan orang-orang besar, orang-orang kaya yang secara jelas telah diperingatkan oleh Allah swt dalam kitab suci Al Quranul Karim.
Didalam buku yang sama, saya sebagai penulisnya memuatnaik sebagai mukadimah buku itu sebuah hadis Rasulullah saw riwayat Termidzi yang juga jelas relevan dengan kebejatan yang ditampilkan dalam Pandora Papers.
Hadis itu berbunyi *Setiap ummat ada cabarannya dan cabaran bagi ummat ku adalah harta*.Kebetulan saya terjumpa hadis ini semasa didalam penjara dibawah OSA kerana membongkar dokumen rahsia rasuah menteri2 di zaman PM ke 4.
AL Quran dan Hadis Nabi, 2 sumber terpenting agama telah memberikan peringatan dan amaran jelas kepada kita khususnya kepada pembesar-penbesar dan orang-orang kaya tetapi Pandora Papers membuktikan mereka tetap melakukannya!
Lebih malang, antara pelaku-pelaku utamanya terdiri daripada orang Islam itu sendiri daripada pembesar yang berdarjat Raja hingga kepada pembesar kalangan ahli-ahli politik yang tidak berdarjat dan keparat.
Dan lebih lebih malang lagi, umat Islam dimana Al Quran dan Hadis diturun dan diwariskan kepada mereka mengambil sikap sambil lewa terhadap kebejatan yang jelas dinyatakan oleh Al Quran dan Hadis dan kebejatan yang sudah terbukti berlaku di depan mata dengan pendedahan Pandora Papers!
Dalam konteks Malaysia, kebejatan yang dimurkai Allah swt dan dibenci Nabi saw ini sudah lama jelas terpampang sebelum pendedahan Pandora Papers.
Apakah kita selama ini tidak tahu kehidupan dan kemewahan pembesar2 kita selama ini?
Perlumbaan membeli mahligai paling besar di kota2 besar dunia spt London itu sudah berlaku bertahun2 khususnya sejak negara ini mula mendapat hasil minyak akhir 70an,awal 80an.
Malah tahun2 kebelakangan ini kisah paling hebat didunia adalah kisah pembesar2 melayu yang ditampikan ke mahkamah dengan kes2 yang melibatkan wang rakyat dan negara berbilion dollar.Jumlah yang mengejutkan bukan sahaja Malaysia tetapi dunia!
Dunia juga tahu selain pembesar negara Afrika yang terkenal meratah harta negara yang miskin berbelanja besar di Kota London, pembesar2 Melayu tidak kurang hebatnya.
Mahligai2 besar,kereta2 besar – paling mahal didunia dimiliki oleh pembesar2 melayu ini bersepah di kota-kota besar dunia London,Paris,New York,Sydney,Melbourne.
Dalam keriuhan Pandora Papers ini ada pembesar2,mantan-mantan PM,Menteri mendabik dada nama mereka tiada seolah-olah mereka bersih!Walhal kita tahu berapa banyak mahligai dan kereta mewah mereka atau anak2 miliki di kota2 besar dunia bertahun-tahun sebelum ini!
Kepada Pembesar2 negara ini tidakkah kamu malu pada bangsa kamu?Dan soalan lebih penting tidakkah kamu malu pada pencipta kamu dan nabi kamu?
Pembesar2 ini bukan sahaja sering ke tanah suci tapi berpeluang masuk Kaabah, ziarah dalam makam Nabi!Tidakkah sedikitpun kamu merasa malu kepada Tuhan dan Nabi?!
Kepada rakyat,orang2 kecil seperi kita, jangan hanya melihat dan melopong.Bangkit dan lawan mereka!GERAK98 telah terbitkan buku ‘MELAWAN ELIT MEMBELIT UMAT’ setahun lalu,lama sebelum Pandora Papers kerana kita sedar kebejatan pembesar2 bangsa dan negara ini sudah sampai ke tahap rosak dan merosakkan!
Kita mesti lawan mereka kalau kita mahu pastikan negara kita tidak hancur dengan kerakusan mereka, anak cucu kita masih ada bahagian untuk kehidupan mereka dan paling penting kita mesti lawan mereka kerana ianya tuntutan pencipta kita, Surah Hud, ayat 116, Allah swt berfirman:
*Tidak ada yang melawan kejahatan melainkan sedikit sahaja,iaitu orang-orang yang Kami telah selamatkan diantara mereka.Dan orang2 yang tidak melawan dan melarang itu telah menitikberatkan segala kemewahan yang diberikan kepada mereka dan menjadilah mereka orang-orang yang berdosa*
Mohamad Ezam Mohd Nor
9 Oktober 2021, 2 Rabiul Awwal 1443H

5

2

votes
Article Rating
Kongsikan artikel ini


UMNO MAHU RCI, TAK SETUJU PASUKAN PETUGAS KHAS SEPERTI DIUMUM ISMAIL SABRI

Dalam pertemuan dengan UMNO Johor dua minggu lalu Perdana Menteri sebut untuk tubuh RCI Tommy Thomas.
Tetapi semalam, Kabinet hanya setuju tubuh pasukan petugas khas menyiasat dakwaan Tommy Thomas dalam bukunya “My Story: Justice in the Wilderness”.
Oleh kerana isu Tommy Thomas adalah isu besar yang libatkan kepentingan negara dan integriti maka sepatutnya penubuhan RCI (Suruhanjaya Di Raja) lebih mendesak.
RCI ada asas perundangan. Penubuhannya berdasarkan statut. Pasukan Petugas Khas pula tidak ada kuasa perundangan utk panggil saksi, rakam percakapan atau untuk dapatkan dokumen yang berkaitan.
Walau bagaimanapun Perdana Menteri sebut, pasukan petugas khas ini hanya untuk buat kajian awal sebelum tindakan seterusnya diambil.
Justeru dicadangkan, penubuhan Pasukan Petugas Khas ini mestilah matlamatnya ke arah penubuhan Suruhanjaya Di Raja (RCI) Tommy Thomas.
Kedua beri tempoh hanya satu bulan kepada Pasukan Petugas Khas ini membuat kajian awal. Tempoh 6 bulan adalah terlalu lama. Sedangkan ramai pihak terkesan dengan isu ini.
Apatah lagi Tommy Thomas mendakwa wujud salah guna kuasa dalam perlantikan hakim, campur tangan eksekutif, pendakwaan terpilih serta pelanggaran sumpah kerahsiaan.
Ketiga, Pasukan Petugas Khas ini mestilah bebas total dan tidak ada pengaruh pejabat Peguam Negara. Tidak sesuai bekas AG disiasat oleh AGC.
DR. PUAD ZARKASHI
Ahli MT UMNO.

0

0

votes
Article Rating
Kongsikan artikel ini


PANDORA PAPERS, KENAPA SPEAKER PILIH JADI PEGUAMBELA?

Video 1
https://shahbudindotcom.net/wp-content/uploads/2021/10/3b79b00e-8065-4766-a6fd-d656afba2441.mp4
Video 2
https://shahbudindotcom.net/wp-content/uploads/2021/10/a40ca75c-c626-40a2-843e-7ace94f43f27.mp4

0

0

votes
Article Rating
Kongsikan artikel ini


PERBUALAN PM PUN BOLEH DIRAKAM, INI KERJA SIAPA DAN SELAMATKAH JUGA KOMUNIKASI KITA RAKYAT BIASA?

Sejak semalam telah berlegar di media sosial satu rakaman audio yang didakwa antara bekas Ketua Menteri Melaka, Idris Haron dengan Perdana Menteri, Ismail Sabri Yaakob.
Perbualan yang dirakam itu berkisar mengenai pergolakan politik Melaka selepas Idris dan tiga lagi Adun menarik sokongan menjatuhkan Ketua Menteri, Sulaiman Md Ali minggu lalu.
Bagi yang biasa mendengar suara Idris dan Ismail, baik secara perbualan biasa atau melalui televisyen, pasti tidak sukar mengenalpasti bahawa audio itu adalah melibatkan kedua-dua mereka.
Meskipun Idris telah menafikannya, tetapi secara umumnya tindakan beliau itu tidak mengurangkan keyakinan ramai terhadap keaslian suaranya.
Penafian Idris itu dilihat hanya satu perkara biasa dalam permainan orang politik ketika berdepan media.
Malah, banyak penafian-penafian sebelum ini akhirnya berakhir dengan kebenaran.
Begitu pun, Ismail Sabri masih belum membuat apa-apa penafian berhubung rakaman audio tersebut.
Rakaman audio berkenaan boleh didengar di sini – https://www.facebook.com/100057723877508/posts/304481344819326/
Apa yang nyata, butir perbualan dalam rakaman itu boleh menimbulkan pelbagai tafsiran serta implikasi, baik kepada Ismail Sabri, Idris, Sulaiman yang mengetuai kerajaan negeri, Ab Rauf Jusoh, Speaker Melaka dan masa depan UMNO menghadapi PRN akan datang.
Namun, yang terpenting sekali dengan bocornya rakaman audio melibatkan Perdana Menteri itu, sekurang-kurangnya dua perkara menjadi tanda tanya kita semua.
Pertama, siapakah yang melakukan intipan dan membocorkan rakaman itu?
Kedua, dengan perbualan Perdana Menteri sendiri boleh diintip, dirakam dan disebarkan, apakah tahap keselamatan sebenar negara kita ini?
Bayangkan belum pun sampai dua bulan Ismail Sabri menjadi Perdana Menteri, sudah ada yang berani mengintip, merakam dan menyebarkan perbualannya?
Bagaimana dengan banyak perbualan telefon beliau yang lain, adakah ia juga terdedah kepada intipan dan rakaman dan mungkin terdedah kepada umum?
Kenapa talian telefon Perdana Menteri tidak dilengkapi dengan kawalan atau ciri-ciri keselamatan yang sewajarnya, sesuai dengan kedudukannya sebagai ketua kerajaan?
Kalau perbualan Perdana Menteri begitu mudah diintip dan dirakam, bagaimana dengan perbualan kita sebagai rakyat biasa?
Selamatkah kita dalam berkomunikasi dengan sesiapa?
– ShahbudinHusin 12/10/2021.

0

0

votes
Article Rating
Kongsikan artikel ini


PH TOLAK SULAIMAN SEBAGAI KETUA MENTERI ‘CARETAKER’ MELAKA

Majlis Presiden meneliti kenyataan Setiausaha Kerajaan Negeri Melaka semalam khusus berhubung penamaan Datuk Seri Utama Sulaiman Ali sebagai Ketua Menteri yang mengetuai Kerajaan ‘caretaker’ Melaka.
Dalam kenyataan tersebut, Setiausaha Kerajaan Negeri Melaka mengakui bahawa Perlembagaan Negeri Melaka tidak memperuntukkan fungsi dan peranan sebuah Kerajaan ‘caretaker’ dan seterusnya merujuk konvensyen sistem demokrasi berparlimen di negara-negara Komanwel.
Penting ditegaskan bahawa Pakatan Harapan menolak pembubaran DUN sebagai tidak berperlembagaan taktala negeri Melaka masih menghadapi wabak COVID-19 dan adanya gabungan parti yang mendapat sokongan majoriti ADUN-ADUN.
Oleh demikian Pakatan Harapan menolak penamaan DSU Sulaiman selaku Ketua Menteri ‘caretaker’ Melaka kerana beliau telah jelas hilang sokongan majoriti Ahli-Ahli Dewan Undangan Negeri Melaka sebelum DUN Melaka dibubarkan dan tidak lagi mampu mengetuai Kerajaan Negeri Melaka.
Perbincangan sepatutnya diadakan terlebih dahulu di antara Setiausaha Kerajaan Negeri Melaka, blok majoriti yang diketuai sdr Adly Zahari bersama blok DSU Idris Haron, dan blok minoriti yang diketuai DSU Sulaiman sebelum menamakan sesiapa untuk memegang jawatan tersebut.
Malah seperti yang berlaku di Perak pada 2009 mahupun Melaka itu sendiri pada 2020, seharusnya blok majoriti diberi peluang mengetuai pentadbiran negeri.
Pakatan Harapan mengulangi pendirian bahawa Pilihan Raya Negeri tidak patut diadakan pada waktu ini demi mengelak berlakunya gelombang ke-empat penularan wabak COVID-19.
Darurat juga tidak sesuai memandangkan ia akan menimbulkan kegusaran di kalangan pelabur pada ketika usaha menghidupkan semula ekonomi negara sedang diperhebat.
Oleh itu, perbincangan perlu diadakan agar semua pihak memastikan Perlembagaan Negeri Melaka ditegakkan dan dihormati dengan mewajibkan mana-mana kerajaan termasuk Kerajaan ‘caretaker’ diwakili oleh golongan majoriti ADUN-ADUN.
Anwar Ibrahim
Parti Keadilan Rakyat (KEADILAN)
Mohamad Sabu
Parti Amanah Negara (AMANAH)
Lim Guan Eng
Parti Tindakan Demokratik (DAP)
Madius Tangau
Pertubuhan Kinabalu Progresif Bersatu (UPKO)

5

1

vote
Article Rating
Kongsikan artikel ini


SETELAH RENTAS NEGERI SUDAH DIBUKA, TIDAK LOGIK LAGI ISMAIL SABRI MAHU DARURATKAN PRN MELAKA

Sama ada PRN Melaka akan diadakan atau tidak, semuanya masih lagi menjadi tanda tanya dan tiada jawapan yang pasti.
Mengikut rentetan yang berlaku, meskipun DUN Melaka telah dibubarkan, tetapi timbul pula desakan agar PRN Melaka didaruratkan berikutan kebimbangan angka kes Covid19 akan meningkat semula jika pilihanraya diadakan.
Paling kuat mendesak agar PRN ditangguhkan melalui penguatkuasaan darurat ialah UMNO, walaupun yang memohon pembubaran DUN Melaka kepada TYT Ali Rustam adalah Ketua Menteri daripada UMNO juga setelah empat Adun bertindak menarik sokongan terhadapnya.
Sebagaimana yang disebut Ismail Sabri Yaakob pada Jumaat lalu, meskipun DUN Melaka telah dibubarkan dan timbul desakan agar darurat dilaksanakan, tetapi beliau mengambil pendirian bahawa kerajaan hanya akan membuat keputusan berkenaan perkara itu pada minggu ini.
Katanya, minggu ini akan diputuskan sama ada kerajaan perlu menasihatkan Raja Nazrin Shah tentang keperluan darurat dilaksanakan atau sebaliknya di Melaka.
Menurut Ismail Sabri lagi, tempoh seminggu diperlukan sebelum membuat keputusan itu ialah bagi membolehkan Pemangku Yang Dipertuan Agong, Raja Nazrin Shah mendapat taklimat Peguam Negara, Kementerian Kesihatan dan SPR terlebih dahulu.
“Jadi kita tunggu selepas taklimat kepada Pemangku Yang Dipertuan Agong dan Kabinet akan buat keputusan selepas itu,” tambahnya.
Untuk itu, mesyuarat kabinet Jumaat ini akan menjadi penantian sama ada kerajaan akan mengisytiharkan darurat bagi tujuan menangguhkan PRN Melaka atau pun tidak.
Jika tiada darurat, maka PRN Melaka perlu diadakan dalam tempoh 60 hari selepas DUN negeri itu dibubarkan pada 4 Oktober lalu.
Tetapi, jika kita teliti semua perkembangan yang berlaku, baik yang terkait dengan secara langsung atau tidak langsung dengan kemelut politik di Melaka, sebenarnya tiada keperluan sama sekali untuk menangguhkan PRN negeri itu.
Pertama, oleh kerana DUN Melaka telah dibubarkan, maka tiada pilihan lain lagi bagi kerajaan selain keperluan mengadakan PRN dalam tempoh 60 hari selepas tarikh pembubaran diwartakan.
Mengisytiharkan darurat oleh kerajaan yang dipimpin oleh UMNO setelah pembubaran juga dinasihatkan oleh kerajaan negeri UMNO kepada TYT Melaka, ia tidak lain menggambarkan ketidaktetapan dalam pendirian yang telah diputuskan.
Hal lain, ia juga menunjukkan rasa ketakutan UMNO untuk berdepan PRN setelah mereka sendiri mahu PRN diadakan.
Dalam hal ini, Ismail Sabri sepatutnya terus saja memberi laluan atau arahan kepada SPR untuk menetapkan tarikh pilihanraya, sambil menggesa ditetapkan SOP sewajarnya berkaitan kempen dan mengundi bersama dengan Majlis Keselamatan Negara dan Kementerian Kesihatan.
Dan tidak perlu juga sampai menyusahkan Timbalan Yang Dipertuan untuk baginda terlibat sama dalam soal politik sehingga perlu mendapatkan taklimat daripada Peguam Negara, Kementerian Kesihatan dan SPR berkaitan hal ini.
Kerajaan seharusnya jalan terus saja untuk mengadakan PRN sesuai dengan DUN Melaka yang sudah pun dibubarkan itu.
Kedua, kebenaran rentas negeri sudah dibenarkan di seluruh negara bermula 11 Oktober lalu dan kini sesiapa saja boleh bergerak ke mana-mana tanpa sekatan lagi.
Dengan kebebasan rentas negeri itu, semua aktiviti kehidupan rakyat boleh dikata sudah bebas dan tiada lagi sebarang larangan.
Dalam erti kata kain, bersama kebenaran rentas negeri dan pergerakan rakyat yang tidak terhalang itu, sudah tentu tidak munasabah lagi untuk menghalang PRN Melaka daripada diadakan.
Tidakkah lawak jadinya bilamana sementara rakyat dibebaskan bergerak, bebas pergi ke mana-mana dan bebas berjumpa dengan sesiapa saja, tetapi dalam waktu yang sama didaruratkan untuk berpilihanraya?
Apa ertinya kebebasan yang diberi itu jika darurat masih mahu digunakan untuk menyekat kebebasan?
Ketiga, jika darurat juga yang akhirnya menjadi pilihan, apa bezanya Ismail Sabri dengan Mahiaddin? –
ShahbudinHusin 13/10/2021.

5

2

votes
Article Rating
Kongsikan artikel ini


ZAHID HAMIDI BUATKAN MINUM PETANG UMNO DAN PAS JADI SIA-SIA SAJA

Petang semalam, Timbalan Presiden UMNO, Mohamad Hasan memuat naik di media sosial gambar pertemuan minum petangnya bersama dua pemimpin kanan Pas.
Mereka ialah Timbalan Presiden Pas, Tuan Ibrahim Tuan Man dan Naib Presiden Pas, Idris Ahmad.
Turut menemani Mohamad Hasan dalam pertemuan itu ialah Setiausaha Agung BN, Dr. Zambry Abdul Kadir dan Ketua Pemuda UMNO, Dr. Asyraf Wajdi Dusuki.
Di ketika bahang PRN Melaka semakin panas, tindakan beliau memuat naik gambar itu itu segera menimbulkan spekulasi bahawa UMNO dan Pas akan bergabung untuk mendepani pilihanraya tersebut.
Mengulas pertemuan tersebut, Mohamad Hasan atau Tok Mat berkata, ia hanya sekadar pertemuan biasa sambil minum teh tarik kerana mereka sudah lama tidak berjumpa.
“Kami minum teh tarik saja, lama tak jumpa,” katanya kepada sebuah portal berita.
Jelasnya lagi, pertemuan semalam itu tidak menyentuh langsung soal agihan kerusi antara UMNO dan PAS.
Dalam perkembangan berkaitan, menyentuh hubungan UMNO dengan Pas, Presiden parti itu, Ahmad Zahid Hamidi menegaskan, UMNO sama sekali tidak akan bekerjasama dengan Pas dalam gabungan Muafakat Nasional atau MN pada PRN Melaka tidak lama lagi.
“Oleh kerana MN ini tidak pernah didaftarkan maka saya tidak nampak ada cahaya terang untuk MN itu direalisasikan sebagaimana beberapa PRK yang pernah diadakan sebelum ini.
“Biarlah UMNO bertanding dengan panji-panji BN secara solo. Dan Insya Allah rakyat akan memilih parti yang terbaik,” kata Ahmad Zahid dalam temubual bersama NRTV.
Ditanya apakah beliau kecewa dengan Pas dalam konteks hubungan MN selama ini, Ahli Parlimen Bagan Datuk itu menafikannya namun menegaskan bahawa UMNO telah “dikhianati berulang kali”.
“Saya tidak pernah kecewa sebagai seorang ahli politik tetapi kita harus tahu bahwa bila kita berkongsi, terutamanya berkongsi hidup, kita harus saling percaya mempercayai dan kita jangan khianat mengkhianati.
“Cukuplah kalau pengkhianatan itu dilakukan sekali.
“Tetapi kalau telah berulang kali, bukan saja kepada UMNO tetapi kepada pelbagai pihak, saya fikir itu harus dinilai semula,” katanya tanpa menjelaskan lebih lanjut apa pengkhianatan yang dimaksudkan itu.
Dengan ini, nampaknya “tutup bukulah” soal kerjasama antara UMNO dan Pas untuk menghadapi PRN Melaka dan PRU15 akan datang.
Sebagaimana ditegaskan Zahid Hamidi, UMNO akan kekal bertanding menggunakan logo BN bersama rakan-rakan setia dalam gabungan itu.
Nampaknya juga, sia-sia dan buang masa saja minum petang anjuran Tok Mat semalam jika ia adalah sebahagian usaha untuk mendekatkan semula hubungan UMNO dengan Pas yang agak renggang sejak parti itu secara diam-diam menyertai Perikatan Nasional atau PN yang ditubuhkan oleh Bersatu.
Setelah berulangkali dikhianati, UMNO bukan saja sudah terluka hati, bahkan seperti tidak mungkin ada rasa percaya lagi kepada Pas yang tidak setia itu. –
ShahbudinHusin 13/10/2021.

5

3

votes
Article Rating
Kongsikan artikel ini


JATI DIRI ZAHID HAMIDI SEHARUSNYA DIPUJI

Malam ini akan berlangsung mesyuarat MT UMNO yang antara lain akan membuat ketetapan berhubung kerjasama parti itu dengan Bersatu dan Pas dalam PRN Melaka yang dijangka diadakan tidak lama lagi.
Sementara Bersatu menyatakan sedia bekerjasama, manakala Pas memang mengharapkan wujudnya kerjasama tiga parti Melayu berkenaan demi kepentingan mengekalkan nikmat berjawatan dalam kerajaan, pendirian UMNO memanglah sesuatu yang ditunggu-tunggu.
Tetapi, sebelum ketetapan dimuktamadkan dalam mesyuarat MT malam ini, Presiden UMNO, Ahmad Zahid Hamidi nampaknya lebih dulu tampil dengan pendirian tegasnya.
Kata Zahid Hamidi, UMNO tidak akan bekerjasama dengan Pas dan Bersatu dalam PRN Melaka ini, sebaliknya kekal dengan pendirian bertanding solo bersama panji-panji BN.
Menurut beliau, kerjasama dengan Pas melalui Muafakat Nasional sukar direalisasikan, selain kerana gabungan itu tidak didaftarkan, ia juga disebabkan UMNO telah dikhianati beberapa kali oleh Pas.
“Kalau pengkhianatan itu telah berlaku berulang kali, bukan saja kepada UMNO tetapi kepada pelbagai pihak, saya fikir hubungan itu harus dinilai semula,” tegasnya lagi.
Berkenaan dengan Bersatu pula, Zahid Hamidi menjelaskan, ketetapan tiada kerjasama dengan parti itu adalah keputusan yang telah dimuktamadkan dalam Perhimpunan Agung UMNO sebelum ini.
Ia katanya, bukan saja keputusan yang dikehendaki akar umbi dilaksanakan dalam PRU15, bahkan dalam PRN Melaka ini, itulah juga kemahuan seluruh kepimpinan UMNO negeri Melaka.
“Itu adalah kehendak dan suara hati politik mereka, saya perlu menghormati kehendak serta suara hati mereka,” ujarnya.
Dengan pendirian tegas yang dibentangkan Zahid Hamidi selaku peneraju UMNO, mesyuarat MT UMNO malam ini sepatutnya tidak sukar atau perlu berhujah panjang lagi dalam membuat ketetapan yang muktamad berhubung kerjasama dengan Bersatu dan juga Pas.
Semuanya telah jelas diungkapkan beliau dan semua ahli MT mesti menyokong serta mendookong pendirian yang sama.
Adalah jelas bahawa pendirian yang dinyatakan Zahid Hamidi itu merupakan satu manifestasi jati diri yang unggul dalam usaha beliau untuk mengangkat dan memartabatkan semula nama UMNO dalam politik negara ini, di sebaliknya pelbagai cabaran sedang dilaluinya.
Dengan kekal bertanding solo bersama panji BN, ia bukan saja pendirian yang mampu meletakkan nama UMNO kekal berwibawa sebagai penunjang gabungan tersebut, malah meletakkan ia mampu berdiri sendiri tanpa perlu bergantung pertolongan pihak luar yang tiada ikatan.
Apabila bergantung kepada orang lain yang hakikatnya mereka itu lebih mahu menumpang kekuatan UMNO, ia dalam masa yang sama juga akan mendedahkan UMNO kepada kemungkinan dikhianati dan ditikam oleh kebuasan nafsu mereka yang mengaku kawan itu.
Jika Zahid Hamidi dengan terang-terang mengakui UMNO pernah dikhianati oleh Pas, manakala Bersatu pula memang tujuan serta matlamatnya untuk membenam serta menguburkan UMNO, inilah yang sepatutnya dijadikan pegangan oleh seluruh kepimpinan parti itu dalam usaha untuk membawa parti itu mampu bangkit semula.
Hanya bersama BN, UMNO mampu bangkit semula atau menjadi dominan dalam politik negara, sebaliknya bersama Pas yang pernah khianat dan bekerjasama dengan Bersatu yang memang berniat mahu membunuhnya, laluan UMNO bukan saja lebih berliku, bahkan hanya lubang kubur yang akan lebih dulu ditemuinya.
Jangan sesekali UMNO lupa, bersama Mahiaddin Md Yasin yang bukan lagi rahsia ingin melakukan “comeback” semula, Pas dan Bersatu pula adalah ahli gabungan yang mempunyai ikatan sah dalam Perikatan Nasional atau PN yang merupakan sebahagian daripada kerajaan yang ada sekarang.
Dengan itu, tujuan mereka ingin bekerjasama dengan UMNO sudah tentu dengan matlamat bagi menaikkan semula PN, bukannya untuk membantu UMNO jadi dominan.
Jati diri Zahid Hamidi dalam usaha mengangkat semula UMNO ini selain harus disokong, ja juga mesti dipuji.
– ShahbudinHusin 14/10/2021.

5

3

votes
Article Rating
Kongsikan artikel ini


PENGECUALIAN BAYARAN FAEDAH B50 YANG DIUMUM PM SEMALAM IALAH PENDIRIAN KONSISTEN PH, BUKAN IDEA KERAJAAN

Majlis Presiden mengalu-alukan persetujuan Perdana Menteri kepada tuntutan Pakatan Harapan bahawa bayaran faedah bagi moratorium pinjaman bank kepada kumpulan lima puluh peratus terbawah (B50) daripada keseluruhan rakyat Malaysia untuk tempoh tiga bulan akan dikecualikan sepertimana yang terkandung di dalam Perkara 1.7 Memorandum Persefahaman (MOU) di antara Pakatan Harapan dan Kerajaan.
Walau bagaimanapun, kami kesal Perdana Menteri tidak mengiktiraf bahawa dasar ini adalah salah satu perkara yang terkandung di dalam MOU yang ditandatangani oleh beliau sendiri bersama pimpinan utama Pakatan Harapan pada 13 September lalu.
Malah pengecualian ini digambarkan sebagai idea Kerajaan, walhal ia adalah pendirian konsisten Pakatan Harapan yang dilaksana dalam semangat menunaikan Perkara-Perkara yang terkandung di dalam MOU.
Tanpa pengiktirafan peranan MOU ini, ia mampu menjejaskan keyakinan kami terhadap keikhlasan pihak Kerajaan untuk berpegang kepada semangat MOU ini, dan turut bercanggah dengan konsep “Keluarga Malaysia” yang berasaskan fakta dan data agar segala perancangan dapat diusahakan bersama dengan perpaduan rakyat.
Penting dijelaskan bahawa pada awalnya pihak Kerajaan tidak bersetuju dengan cadangan Pakatan Harapan untuk memberi pengecualian bayaran faedah kepada peminjam dari kelompok B50 ini.
Untuk memastikan dasar ini dapat dilaksana, pimpinan utama Pakatan Harapan telah mengadakan siri pertemuan bukan sahaja bersama Menteri Kewangan malah juga dengan Ketua- ketua Pegawai Eksekutif bank-bank komersil.
Walaupun pada mulanya terdapat kebimbangan di pihak bank-bank, namun setelah siri libat urus ini berjalan dan pandangan pimpinan Pakatan Harapan disampaikan dengan jelas, Perdana Menteri telah bersetuju dengan pendirian kami dan akhirnya dasar ini dapat dilaksana.
Pelaksanaan Perkara 1.7 MOU ini merupakan satu kemenangan untuk rakyat.
Pakatan Harapan akan terus memainkan peranan semak imbang serta tegas dalam membawa suara isi hati rakyat di dalam dan luar Parlimen demi menangani wabak COVID-19, mengatasi krisis ekonomi serta menyelamatkan nyawa dan mata pencarian.
Anwar Ibrahim
Parti Keadilan Rakyat (KEADILAN)
Mohamad Sabu
Parti Amanah Negara (AMANAH)
Lim Guan Eng
Parti Tindakan Demokratik (DAP)
Madius Tangau
Pertubuhan Kinabalu Progresif Bersatu (UPKO)

5

1

vote
Article Rating
Kongsikan artikel ini


ADAKAH WEE KA SIONG MENYESAL CABAR SAYA BERDEBAT?

Tiada maklum balas daripada pejabat Wee Ka Siong untuk membincangkan cabarannya kepada saya untuk berdebat mengenai dasar pengecualian kabotajnya yang mengakibatkan kabel dasar laut Apricot sepanjang 12,000 kilometer memintas Malaysia.
Adakah Menteri Pengangkutan Wee Ka Siong menyesal mengemukakan cabarannya untuk berdebat dengan saya mengenai dasar pengecualian kabotaj untuk kerja pembaikan kabel dasar laut setelah jawapan Parlimen oleh Menteri Komunikasi dan Multimedia (KKMM) Annuar Musa mendedahkan bahawa dasar pengecualian kabotaj oleh Wee yang belum diselesaikan telah mengakibatkan kabel dasar laut Apricot sepanjang 12,000 kilometer tidak melibatkan Malaysia?
Saya berharap bahawa Wee akan berhenti membuat serangan peribadi terhadap saya tetapi memberi maklum balas secara membina terhadap isu penting ini.
LIM GUAN ENG
Setiausaha Agung DAP.

5

6

votes
Article Rating
Kongsikan artikel ini


ANWAR TOLAK GAJI DAN BEBERAPA ELAUN TARAF MENTERI, AKAN SERAH PADA TABUNG RAKYAT MISKIN

Saya ucap terima kasih atas kesediaan serta pengiktirafan dari YAB Perdana Menteri Ismail Sabri Yakob dan kerajaan kerana bersetuju menambahbaik taraf Parlimen dan fungsi Ketua Pembangkang seperti yang selayaknya dalam mana-mana negara demokratik di dunia.
Perdana Menteri juga bersetuju memberi kemudahan untuk sebuah pejabat bagi Ketua Pembangkang dan beberapa kemudahan lain. Ini termasuk staf bagi membantu urusan kerja dan pejabat.
Namun, saya tidak bersetuju dengan butiran-butiran di bawah sepertimana disebut dalam surat tawaran kepada saya yang diutus Perdana Menteri. Butiran-butiran ini adalah sebahagian dari kemudahan penuh kepada seorang menteri.
Butiran-butirannya adalah seperti berikut:
1. RM 14,907.20 sebulan untuk gaji bulanan.
2. RM 12,320.00 sebulan untuk elaun keraian
3. RM 1,500.00 sebulan untuk bayaran khas
4. RM4,000.00 sebulan untuk elaun rumah
5. RM 833.00 sebulan untuk elaun selenggara rumah
6. RM 6,000.00 untuk elaun pakaian panas (sekali dalam 3 tahun)
7. RM1500.00 untuk elaun pakaian upacara rasmi (sekali dalam 3 tahun)
8. RM 1500.00 untuk elaun bayaran pakaian ‘black tie’ (sekali dalam 3 tahun)
9. Sebuah kereta rasmi dan sebuah kenderaan peribadi
Beberapa kemudahan lain yang setaraf menteri tidak dapat saya terima sama sekali.
Malah, saya akan menyalurkan dana tersebut untuk tabung rakyat miskin.
Saya juga telah tegaskan pada pihak Parlimen yang menyediakan pejabat saya untuk tidak membuat sebarang pengubahsuaian dan diberi peruntukan tambahan.
Ingin ditegaskan bahawa pengiktirafan kepada Pejabat Ketua Pembangkang ini tidak bermaksud kita akan mendukung apa sahaja dasar kerajaan tanpa soal.
Seperti yang dinyatakan Perdana Menteri dalam surat kepada saya itu, keputusan ini tidak menjejaskan peranan Ketua Pembangkang. Saya akan tetap menjalankan tugas seperti sediakala.
Aspek semak imbang akan terus diperhebat bagi memastikan negara ini terus di landasan demokrasi.
ANWAR IBRAHIM
Ketua Pembangkang/Pengerusi PH.

5

4

votes
Article Rating
Kongsikan artikel ini


PENGERUSI TH BERSARA LEBIH AWAL SEBAB TAK SELESA DENGAN KERAJAAN…..

1. Tan Sri Mohd Nor dilantik sebagai Pengerusi TH semasa saya menjadi Menteri yang bertanggungjawab ke atas TH mulai tahun 2018. Latarbelakang beliau dan kejayaan yang dicapainya menerajui GLC besar seperti MAS dll sebelumnya melayakkan beliau menerajui TH. Sebelum Tan Sri Md Nor, Pengerusi TH adalah lantikan dari kedudukan politik.
2. Pengenalan ringkas saya dengan Tan Sri disatukan dengan misi menyelamatkan TH bersama CEO DS Zukree dan pasukan eksekutifnya. Secara peribadi Tan Sri seorang yang amat cermat dan kalkulatif dalam setiap tindakan malah memilih perkataan yang tersusun dengan nada suaranya yang tenang, lembut tetapi tegas.
3. Hubungan saya dengan Tan Sri terbina secara profesional supaya saya dapat membentuk budaya baru hubungan Menteri dan TH di mana sebelumnya Pengerusi TH dipegang oleh orang politik dan keputusan dibuat atas orientasi politik. Walaupun secara akta Menteri bertanggungjawab penuh tetapi saya memberikan ruang selesa kepada kepakaran beliau untuk mengemudi Lembaga Pengarah TH.
4. Sebagai tindakbalas kepada sikap saya, Tan Sri Md Nor senantiasa memberikan kerjasama kemaskinikan maklumat khususnya semasa proses pemulihan TH sedang berjalan. Hampir dua minggu sekali Tan Sri dan CEO akan ke pejabat saya untuk berbincang tentang proses pemulihan supaya ianya berjalan lancar.
5. Saya seorang yang bukan berlatarbelakangkan kewangan tetapi Tan Sri bersabar dengan soalan-soalan saya dalam menjelaskan keadaan kewangan dan proses pemulihan yang sedang berjalan. Ini penting buat saya untuk membentang Kertas Jamaah Menteri pada mesyuarat kabinet supaya meyakinkan kabinet khususnya keperluan peruntukan besar sebanyak RM 27.5 B dan perjanjian antara TH dan UJSB di bawah jaminan kerajaan. Saya cuba menghadam proses pemulihan dan beruntung punya ‘coach’ seperti Tan Sri, DS Zukree dan Sdr Hazmudin.
6. Pengalaman manis ialah perjalanan bersama Tan Sri Md Nor ke Makkah dan Riyadh menghadiri mesyuarat dengan Menteri Haji dan Menteri Pentadbiran Islam. Secara kebetulan, selesai misi Tan Sri menyambut hari lahirnya dan kami meraikan beliau di rumah TH Jeddah. Saya mendokan kesejahteraan beliau dalam majlis ringkas yang diadakan.
7. Saya naik saksi sikap profesional beliau dan fokus beliau untuk menjayakan misi pemulihan TH. Alhamdulillah segala pencapaian imbangan aset dan tanggungan serta memastikan piawaian kewangan yang bersih dan kelestarian TH ke hadapan adalah antara sentuhan Tan Sri Md Nor dan CEO DS Zukree disambung oleh Datuk Nik Hasyiudeen dan pasukan hebat mereka.
8. Tugas saya memastikan keseimbangan antara peranan kabinet dalam memberi sokongan sepenuhnya dan mengekalkan profesionalism TH mengikut Akta TH 1995. Sinergi ini menjadikan TH dan usaha pemulihan berjalan lancar di celah fitnah dasyat yang dilemparkan kepada saya dan PH termasuk dari PM hari ini.
9. Saya tidak layak mendapat semua kredit kejayaan pemulihan TH sebagaimana dibuktikan oleh Laporan Ketua Audit ke atas kewangan TH 2019. Begitu juga pengiktirafan peringkat antarabangsa inovasi pakej penyelamatan melalui terbitan sukuk UJSB kepada TH. Pujian sebenar layak diberikan kepada pasukan pemulihan awal TH di bawah Pengerusinya Tan Sri Md Nor Yusof dan DS Zukree sebagai CEO.
10. Walaupun kontrak Tan Sri masih berbaki 3 tahun lagi sebagai Pengerusi TH, beliau memilih untuk bersara terlalu awal. Saya yakin sebagai Pengerusi, Tan Sri mungkin berasa tidak selesa dengan sikap kerajaan hari ini yang langsung tidak memberikan pengiktirafan kepada usaha pemulihan ini malah penubuhan RCI TH yang diumumkan adalah lebih kepada tekanan politik bagi mewajarkan fitnah mereka semasa saya menjadi Menteri yang bertanggungjawab.
Apapun , tabik hormat untuk Tan Sri Md Nor kerana anda meninggalkan kerusi empok Pengerusi dalam keadaan TH sudah pulih dan menuju kelestarian menyahut cabaran norma baharu. Betapa sukarnya ketika Tan Sri Md Nor ambil alih pada tahun 2018, TH ditinggalkan oleh Pengerusi sebelumnya dalam keadaan tenat dan nazak. Tan Sri Md Nor adalah penyelamat sebenar yang memberi talian hayat kepada TH dan menjadi kebanggan umat Islam. Selamat bersara Tan Sri dan nikmatilah pencapaian anda dengan bersyukor kepada Allah.
Yb DS Dr Mujahid Yusof Rawa
Naib Presiden Amanah
Ahli Parlimen Parit Buntar
16 Okt 2021.

4.2

6

votes
Article Rating
Kongsikan artikel ini


PAS PARTI SENGAL, TAK GUNA ADA DALAM KERAJAAN

Kadangkala kesian pun ada dengan Pas ini, langsung tak faham dengan isu sebenar yang sedang berlaku
Orang berada dalam kerajaan, dia pun nak juga duduk sama dalam kerajaan, tapi langsung tak faham, malah sengal dalam memberi hujah.
Masa jadi pembangkang dulu bukan main lagi, sana haram sini haram, itu nak dihapuskan ini nak dihapuskan, dapat saja jawatan serta gaji lumayan, semua macam sudah lupa dengan Tuhan.
Dalam isu arak jenama Timah keluaran Malaysia yang menjadi kritikan ramai sekarang ini, isunya bukanlah sama ada arak itu dikeluarkan oleh kerajaan atau sebaliknya.
Mengatakan kerajaan tidak boleh dipersalahkan dalam isu arak jenama Timah itu semata-mata kerana ia bukan dikeluarkan oleh kerajaan tidak lebih menggambarkan “kejahilan” pemimpin Pas sendiri di mata rakyat.
Siapa pula kata kerajaan yang mengeluarkannya?
Dan sejak bila pula, baik zaman BN atau PH, kerajaan pernah mengeluarkan araknya sendiri?
Habis tu…yang Pas selama ini sewaktu jadi pembangkang melalak di pentas-pentas ceramah minta kerajaan haramkan kilang arak, adakah kerajaan yang mengusahakan kilang arak ketika itu?
Yang dipersoalkan ramai ialah Pas sekarang merupakan sebahagian daripada kerajaan dan jika dulu menjerit di sana sini minta kerajaan haramkan arak, kenapa sekarang hanya diam bila Malaysia boleh keluarkan arak dengan jenamanya sendiri?
Bukankah lesen arak dikeluarkan oleh kerajaan?
Apa Pas buat dalam kerajaan?
Kenapa tidak dibantah dan paksa kerajaan jangan keluarkan lesennya?
Atau jika lesennya dikeluarkan kerajaan sebelum ini, mengapa Pas tidak menjerit minta ia dibatalkan?
Untuk apa sebenarnya Malaysia mengeluarkan arak jenamanya sendiri, sedangkan yang diimport daripada luar negara sudah berlambak-lambak dalam pasaran?
Inikah imej kerajaan Melayu/Islam yang mana Pas merupakan sebahagian daripada kerajaan?
Apa guna kalau sekadar pemimpin ikan bilis yang tiada jawatan dalam kerajaan saja yang berani keluarkan kenyataan?
Di mana pemimpin utama Pas dalam isu besar seperti ini?
Selain itu, turut dipertikaikan ialah jenama Timah yang digunakan yang bunyinya mirip nama seorang wanita Melayu.
Kenapa mesti diberi nama Timah?
Kenapa tidak diberi nama-nama lain yang berciri bukan Melayu?
Kalau pun benar seperti kata pengeluarnya nama Timah itu sempena nama bijih timah, apa kaitannya dengan bijih timah dengan arak?
Mengapa tidak dinamakan sempena minyak, kelapa sawit atau sebagainya?
Dalam semua persoalan berkaitan nama Timah itu, perkara lebih besar ialah kenapa Pas tidak membantah sama sekali penggunaan nama itu?
Mengapa Pas hanya diam dan tiba-tiba mengatakan jangan dikaitkan dengan kerajaan kerana ia bukan diusahakan oleh kerajaan?
Jika begitu, apa guna Pas berada dalam kerajaan – goyang telur dan makan gaji buta?
Di mana letaknya perjuangan mahu mengharamkan arak sepertimana dilaung-laungkan sebelum jika nama Timah yang digunakan untuk jenama arak pun tidak mampu bersuara apa-apa? –
ShahbudinHusin 17/10/2021.

4.6

9

votes
Article Rating
Kongsikan artikel ini


ANWAR TERBUKTI BUKAN KAKI DEDAK….

Sementara setuju dengan tawaran kerajaan tentang jawatan Ketua Pembangkang dinaikkan kepada taraf menteri, Anwar Ibrahim yang sekarang menyandang jawatan tersebut sebaliknya menolak semua gaji dan elaun kenaikan yang diberikan itu.
Berikut adalah gaji, elaun serta kemudahan sebagai Ketua Pembangkang bertaraf menteri yang ditolak Anwar:-
• RM14,907.20 gaji bulanan
• RM12,320 sebulan elaun keraian
• RM1,500 sebulan bayaran khas
• RM4,000 sebulan elaun rumah
• RM833 sebulan elaun selenggara rumah
• RM6,000 elaun pakaian panas (sekali dalam tiga tahun)
• RM1,500 elaun pakaian upacara rasmi (sekali dalam tiga tahun)
• RM1,500 elaun bayaran pakaian ‘black tie’ (sekali dalam tiga tahun)
• Sebuah kereta rasmi serta penggunaan kenderaan peribadi untuk tugas rasmi.
Pengerusi PH dan Presiden PKR itu mengumumkan semua gaji dan elaun yang tidak setuju diterimanya itu akan diserahkan kepada tabung rakyat miskin.
Menaikkan jawatan Ketua Pembangkang setarat menteri adalah antara beberapa perkara yang dipersetujui dalam MOU transformasi dan kestabilan politik antara PH dengan kerajaan yang ditandatangani sebaik Ismail Sabri Yaakob dilantik sebagai Perdana Menteri.
Oleh kerana MOU itu mengandungi persetujuan yang memberi nikmat dunia secara langsung kepada Anwar atas kedudukannya sebagai Ketua Pembangkang, seperti juga penyokong Perdana Menteri yang menerima jawatan lain yang bertaraf menteri, pelbagai pihak terlihat mula mengkritiknya kerana dianggap telah menerima dedak daripada kerajaan.
Kata mereka, patutlah MOU itu begitu cepat ditandatangani kerana ia ada ganjaran secara langsung masuk ke poketnya.
Tetapi, dengan Anwar mengumumkan menolak segala gaji dan elaun bertaraf menteri yang sepatutnya beliau terima itu, ia dengan sendirinya mengesahkan beliau bukanlah seorang kaki dedak.
Sejarah panjang perjuangannya selama ini, jika kita singkap, dengan mudah membuktikan beliau sebenarnya tidak hairan pun dengan dedak, walhal jika itu kemahuan dan keinginannya dalam hidup dan menyertai politik, sudah lama beliau dan keluarganya tidur di atas tilam berlapikkan duit yang berkoyan-koyan.
Namun, itu bukanlah matlamat serta keinginan, bukan saja kepada Anwar, tetapi juga kepada isteri dan didikan kepada anak-anaknya.
Dengan gaji dan pelbagai elaun yang ditolaknya kini, beliau boleh dikata menjalankan tugas serta peranannya sebagai Ketua Pembangkang dengan percuma dan tidak sesekali untuk meraih nikmat peribadi.
Apa yang beliau perjuangkan sebenarnya tidak lain ialah untuk mengangkat jawatan Ketua Pembangkang itu agar diberi pengiktirafan sewajarnya seperti di banyak negara demokrasi lain di dunia ini.
Selebihnya, ini juga suatu perjuangan Anwar dan PH untuk kesejahteraan serta keselesaan mereka yang memegang jawatan Ketua Pembangkang selepas ini.
Begitu pun, jika kita perhati, tanpa semua ganjaran itu beliau tetap berperanan dengan baik serta sangat berkesan di Parlimen, malah merupakan Ketua Pembangkang yang terbaik setakat ini.
Kritikan kepada kerajaan, membela rakyat dan mengangkat isu-isu sejagat tetap menjadi keutamaan serta matlamat perjuangannya.
Selain telah banyak perkara diperjuangkannya selama ini, terbaru dalam isu Pandora Papers misalnya, kesungguhan dan kegigihan Anwar bercakap di Parlimen mengenai hal itu jelas memperlihatkan kesungguhannya sehingga akhirnya siasatan sudah pun bermula dan Ismail Sabri sendiri turut memberi jaminan tentang kebebasan siasatan yang bakal diadakan.
Dengan sikap Speaker yang bak peguambela dan usulnya pula ditolak begitu saja, manakala suara di pihak kerajaan dan pejuang Islam tidak kedengaran apa-apa, beliau terus bersuara dan tidak mudah mengalah agar Pandora Papers itu ada tindakan penyelesaian akhirnya.
Itulah Anwar yang hanya Ketua Pembangkang jawatannya, bayangkan jika sosok punya jiwa segagah ini dan tidak pula gila harta, dapat menerajui negara dan memperjuangkan nasib kita sebagai rakyat yang perlukan pembelaannya? –
ShahbudinHusin 17/10/2021.

4.4

8

votes
Article Rating
Kongsikan artikel ini


GUAN ENG ULANGI CABAR KA SIONG DEBAT 23 OKT, ISU KABOTAJ PERLU DISELESAI SEBELUM BELANJAWAN 2022

Wee Ka Siong sah kurang pandai tentang dunia digital:
Menteri KKMM, bekas pengerusi MDEC, MyIx, Facebook, Google semuanya menyatakan bahawa dasar Kabotaj oleh Wee Ka Siong menyebabkan Malaysia tidak dilibatkan dalam projek kabel dasar laut Apricot dan kehilangan berbilion ringgit dalam pelaburan berteknologi tinggi.
Namun, Wee masih berdegil menafikan perkara ini. Takkan semua orang salah hanya Wee Ka Siong yang tak salah?
Pada 30 September 2021, Wee dalam Dewan Rakyat telah mencabar saya untuk berdebat tentang isu ini dan saya telah menerima cabarannya itu.
Apabila saya memberikan tarikh 23 Oktober 2021 untuk berdebat, dia pula berdolak dalih sehingga sekarang.
Poster meme media sosial pula dianggap oleh Wee Ka Siong sebagai screenshot Whatsapp sebenar dan kini dia cuba mengalih perhatian dengan mengadu domba kononnya dia difitnah.
Adakah Wee faham apa maksud meme? Biar saya bantu terangkan dengan cara mudah supaya dia senang faham: meme ialah poster atau video lucu yang selalunya digunakan untuk mencuit hati tentang sesuatu isu atau topik dan disebar melalui Internet.
Dah lah designer letak label “Mobile Meme” kat situ, Wee Ka Siong pula cari peluang mengalih perhatian dengan dakwaan palsu kononnya saya memfitnahnya.
Wahai Wee Ka Siong, cukup-cukuplah.
Jangan nak bergarang cabar orang untuk debat. Bila dah cabar, jangan pula bagi banyak alasan, mengadu domba dan cuba mengalih perhatian. Jangan pula buat serangan peribadi.
Daripada buang masa begini, mengapa tidak minta wakilnya menghubungi wakil saya, YB Teo Nie Ching (Ahli Parlimen Kulai) untuk bincang logistik dan butiran debat.
Jangan jadikan Belanjawan sebagai alasan. Malah isu ini patut diselesaikan sebelum Belanjawan dibentang kerana ia melibatkan masa depan ekonomi digital negara serta berbilion ringgit dalam pelaburan teknologi tinggi.
Kalau betul nak fokus Belanjawan, boleh pula Wee Ka Siong pergi ke London minggu ini. Kalau boleh pi London, takkan dia tak boleh luangkan satu jam sahaja berdebat dengan saya?
Saya ulangi sekali lagi, 23 Oktober 2021, kita debat secara live di hadapan semua rakyat Malaysia – on tak on, Wee Ka Siong?
LIM GUAN ENG
Setiausaha Agung DAP.

5

2

votes
Article Rating
Kongsikan artikel ini


PRN MELAKA – UJIAN AWAL PENTING UNTUK PH, BN DAN PN SEBELUM KETIBAAN PRU15

Akhirnya SPR menetapkan PRN Melaka akan diadakan pada 20 November depan dengan tarikh penamaan calonnya ialah pada 8 November.
Walaupun PRN bukanlah keinginan banyak pihak memandangkan wabak Covid19 belum pulih sepenuhnya, tetapi berikutan DUN Melaka telah dipersetujui dibubarkan oleh TYT Tun Ali Rustam setelah dinasihati oleh Ketua Menteri, Sulaiman Md Ali, maka mengadakan pilihanraya adalah pilihan yang tidak dapat dielakkan lagi sebenarnya, kecuali dengan mengisytiharkan darurat saja dapat menangguhkannya.
Blog ini dalam beberapa artikelnya sebelum ini menekankan perlunya PRN diadakan di Melaka sesuai dengan DUN negeri yang telah dibubarkan itu.
Setidak-tidaknya mengadakan PRN lebih baik berbanding jika darurat dilaksanakan yang tujuannya tidak lain hanya untuk menangguhkan pilihanraya daripada diadakan buat tempoh tertentu.
Dalam hal ini, Ismail Sabri Yaakob bolehlah diberi sedikit pujian kerana tidak meniru langkah Mahiaddin Md Yasin dengan tidak mencadangkan darurat bagi tujuan untuk meletakkan UMNO kekal bertahan lagi dengan kuasanya di Melaka.
Beliau dengan ini lebih berani berbanding Mahiaddin dalam berdepan realiti dan cabaran politik.
Tambahan lagi, nampak pelik sangat bunyinya jika darurat dilakukan kerana pembubaran DUN Melaka adalah pilihan kerajaan negeri yang diterajui UMNO, manakala jika darurat dilaksanakan, ia juga adalah pilihan kerajaan pusat yang dikuasai UMNO.
Dengan adanya PRN Melaka ini, selain memberi peluang kepada rakyat negeri itu membuat pilihan kerajaan negeri baru yang mereka mahukan, ia juga adalah ujian bagi parti-parti yang bertanding mempertaruhkan nasib mereka.
Jika tiada kerjasama antara mana-mana parti, misalnya UMNO dengan Pas atau UMNO dengan Bersatu, persaingan tiga penjuru antara BN, PN dan PH dijangka akan menjadi medan menguji kekuatan masing-masing.
Di sinilah nanti akan dinilai kekuatan dan penerimaan rakyat bukan saja untuk membentuk kerajaan baru di Melaka, malah sebagai ujian awal bagi persediaan menghadapi PRU15.
Dalam hal ini, selain PRN Melaka penting untuk PH, ia juga amat penting bagi BN dan PN untuk menghadapi PRU15 akan datang.
Katalah jika PH berjaya kembali membentuk kerajaan di Melaka, ia adalah gambaran atau isyarat cerahnya masa depan Anwar Ibrahim untuk menjadi Perdana Menteri selepas PRU15 nanti.
Sebab itu, dalam hal ini ada baiknya PH Melaka membatalkan saja hasrat untuk mencabar ke mahkamah pembubaran DUN bagi menghalang PRN Melaka daripada diadakan, sebaliknya jauh lebih penting untuk mereka menumpukan segala perhatian dan kekuatan untuk mencapai kemenangan di hari pengundian akan datang.
Membawa ke mahkamah untuk menghalang PRN setelah SPR menetapkan tarikh pilihanraya hanya memperlihatkan PH Melaka takut atau tidak sedia menghadapinya.
Ingatlah pemimpin atau parti yang penakut tidak akan menjadi pilihan pengundi untuk dipilih menjadi kerajaan.
Andai kata UMNO dan BN pula yang berjaya memenangi PRN Melaka tanpa perlu bekerjasama dengan Pas atau Bersatu, maka ia juga menandakan masa depan yang cerah bagi gabungan tersebut.
Ia sekaligus akan meletakkan UMNO tidak memerlukan lagi kerjasama dengan Pas dan Bersatu dalam PRU15 akan datang nanti.
Bagi PN pula, memang tidak nampak ada peluang untuk mereka menang di Melaka ini dan jika kalah meskipuj bersama dengan Pas, maka pandai-pandailah untuk hidup dan mencari talian hayat baru bagi menghadapi PRU15.
Sedemikian itu, adalah penting bagi BN, PH dan dan PN bertanding secara sendirian dan berdasarkan kekuatan masing-masing dalam PRN Melaka ini. –
ShahbudinHusin 18/10/2021.

5

2

votes
Article Rating
Kongsikan artikel ini


ARAK TIMAH – KERAJAAN HARUS TEGAS PELIHARA NAMA ISLAM TIDAK DICEMARI

1. Persoalan arak dalam kerangka sebuah pemerintahan perlu dilihat dari sudut hukum Syara’ dan panduan Siyasah Syari’eyah. Siyasah Syarieyah adalah dasar pemerintahan yang digerakkan mengikut keadaan semasa dan peruntukan perundangan terkini dengan merujuk kepada prinsip asal sesuatu permasalahan.
2. Secara hukum fiqah, Islam mengharamkan konsumpsi arak secara nas ke atas umat Islam. Hukum pengharaman arak dilihat kepada kesan buruk yang merosakkan kehidupan seseorang kepada diri dan keluarga serta masyarakat. Apa sahaja aktiviti yang terkait dengan arak turut diharamkan ke atas umat Islam dan perkara ini tidak ada pertikaian dalam perbahasannya.
3. Bagi bukan Islam hukum pengharaman arak ini tidak dipertanggungkan ke atas mereka dan hal mereka dengan arak ditentukan oleh ketetapan agama mereka masing-masing. Islam tidak memaksa tanggungjawab hukum ke atas bukan penganutnya walaupun kesan arak dalam kesejahteraan rumahtangga dan masyarakat sangat membahayakan.
4. Dari sudut Siyasah Syarieyah (Dasar Pemerintahan), pemerintah perlu mengambil sikap dari sudut hak bukan Islam untuk konsumpsi, jualan sesama bukan Islam dan cukai yang dikenakan oleh pemerintah ke atas jualan arak. Dengan kata lain soal arak dan kaitannya dari sudut Siyasah Syarieyah adalah di bawah tajuk hak bukan Islam yang pemerintah Islam perlu menghormatinya.
5. Soal dasar arak untuk bukan Islam jelas ditetapkan oleh para fuqaha’ khusus kitab ‘Ahkam Ahlul Zimmah’ oleh Ibnu Qayyim Al Jauzy (meninggal 751 H) yang meletakkan hak-hak bukan Islam secara dasar pemerintahan. Antaranya ialah minuman arak dikalangan bukan Islam, jual-beli di kalangan mereka dan import eksport arak untuk mereka. Fatwa Umar ibnu al Khattab yang menetapkan cukai arak 1/8 dari perniagaan arak di kalangan bukan Islam dijadikan panduan harus mengutip cukai arak.
6. Persoalannya hari ini ialah bagaimana sikap Siyasah Syar’eyah dalam konteks Malaysia perihal jualan, proses pembuatan dan konsumpsi di kalangan bukan Islam dapat ditetapkan panduannya? Jika tidak diperturunkan dasarnya isu arak akan sentiasa dipolitikkan sehingga menimbulkan polemik berterusan yang tidak berkesudahan.
7. Dasar arak perlu bermula dengan melarang umat Islam daripada terlibat dalam semua aktiviti pemprosesan, jual beli, pengangkutan, hidangan dan yang berkaitan. Kedua, sebarang promosi arak dan kaitannya dilarang sama sekali bagi menghormati Islam sebagai Agama Persekutuan, Ketiga, sensitiviti umat Islam perlu dipelihara dalam semua aktiviti arak di kalangan bukan Islam termasuk penganjuran majlis, pemilihan jenama dan simbol yang boleh menimbulkan kemarahan kepada umat Islam. Keempat, isu hak bukan Islam dalam soal arak dan kaitannya perlu dijauhi dari eksploitasi politik bagi meraih sokongan dan menimbulkan kebencian dan Kelima, penguatkuasaan undang-undang samada peringkat kerajaan tempatan, mahupun di peringkat Federal perlu diperketatkan dan dibaiki supaya gejala kesan arak dapat dikawal dan ditangani dengan berkesan.
8. Berkenaan cukai arak (sin tax), dicadangkan supaya peruntukan besar perlu dibuat di bawah program ‘Berhenti Minum Arak’ bagi menimbulkan kesedaran kepada orang ramai tentang bahaya arak dan ancamannya kepada kesejahteraan dan keselamatan masyarakat. Program ini adalah rentas kaum dan agama bagi menunjukkan solidariti rakyat Malaysia menentang bahaya arak dalam masyarakat bagi memelihara kesihatan dan kesejahteraan rumahtangga dan keselamatan masyarakat.
9. Dari sudut industri yang mempromosikan jenama arak ‘Timah’ sebagai produk Malaysia, ia adalah sesuatu yang memburukkan imej Islam sebagai Agama Persekutuan dan telah menimbulkan kemarahan di kalangan umat Islam. Jika 5 petunjuk Siyasah Syari’eyah di atas dituruti, pastinya kelulusan jenama arak ‘Timah’ tidak akan berlaku dan ditolak sejak awal lagi bagi memelihara kedudukan Islam sebagai agama resmi Persekutuan.
10. Pengajaran dari isu arak berjenama Timah ialah perlu ada ketegasan pemerintah memelihara nama baik Islam dan kedudukannya dalam negara. PM dan khususnya kabinetnya perlu menjelaskan sikap supaya nama baik Islam di Malaysia tidak dicemari tanpa menidakkan hak bukan Islam dalam keperluan mereka.
Lebih penting ialah pihak yang memainkan isu arak untuk sentimen politik perlu sedar bahawa arak bukan soal politik murahan tetapi memerlukan ketekunan kepada menurunkan dasar pemerintahan berkesan demi memelihara kedudukan Islam sebagai agama resmi Persekutuan dan sekaligus memelihara kesejahteraan masyarakaf berbilang kaum dalam negara ini.
Yb DS Dr. Mujahid Yusof Rawa
Naib Presiden Amanah
Ahli Parlimen Parit Buntar
19 Okt 2021

3.5

4

votes
Article Rating
Kongsikan artikel ini


MASA DEPAN ZAHID HAMIDI AKAN ‘HABIS’ JIKA UMNO GAGAL PERTAHAN PENDIRIAN TANDING SOLO DI PRN MELAKA

Pihak yang nampaknya amat bimbang jika UMNO akhirnya memutuskan bertanding secara solo dan tanpa bekerjasama dengan sesiapa dalam PRN Melaka ialah Pas.
Walaupun maksud bertanding secara solo sebagaimana yang ditegaskan Presiden UMNO, Ahmad Zahid Hamidi itu bererti UMNO tiada kerjasama juga dengan Bersatu, selain dengan Pas, namun Bersatu terlihat lebih relaks menerima pendirian itu.
Bagi Bersatu, sama ada wujud kerjasama atau tidak dengan UMNO, kedua-dua keadaan itu dapat mereka terima dengan seadanya.
Tetapi, tidak bagi Pas di mana mereka seboleh mungkin tetap mahu kerjasama tiga parti Melayu – UMNO, Pas dan Bersatu – diwujudkan dalam menghadapi PRN Melaka.
Meski Pas adalah ahli rasmi gabungan PN yang ditunjangi oleh Bersatu, parti itu nampaknya tidak sedia bertanding atas panji PN semata-mata.
Mereka masih berharap, malah begitu mengidamkan untuk bekerjasama sebagai satu pasukan dengan saling membantu dan berbahagi-bahagi dari segi pengagihan kerusi dengan UMNO.
Dalam hal ini, beberapa pemimpin Pas mula berdalil bahawa penegasan bertanding solo yang diumumkan Zahid Hamidi sebelum ini bukanlah pendirian rasmi UMNO, bahkan hanya bersifat peribadi serta tidak pernah pun diputuskan oleh MT.
Secara tersiratnya, adalah jelas Pas mahu agar pendirian Zahid Hamidi dapat diubah sebelum PRN Melaka diadakan.
Cuma, masalah Pas ialah selain ia mahu bekerjasama dengan UMNO, dalam masa yang sama ia juga ingin UMNO menerima Bersatu sebagai rakan kerjasama.
Meski pernah dikhianati kerana bertindak menyertai PN tanpa merujuk kepada UMNO walaupun ketika itu kedua-dua parti sudah “bertunang” dalam MN, rasanya UMNO tiada masalah jika hanya menerima Pas sebagai rakan kerjasamanya.
Masalah besar ialah apabila Pas mahu Bersatu diterima juga oleh UMNO sebagai rakan dalam kerjasama yang mahu diwujudkan itu.
Apa sebenarnya yang Pas mahu?
Tidak sukar untuk memahami bahawa niat dan tujuan Pas itu, selain kerana melihat melalui kerjasama tiga parti itulah saja peluang terbaik untuk mereka menang kerusi di Melaka, ia juga adalah disebabkan keinginan lebih besar parti itu untuk menyelamatkan nyawa politik rakan segabungan dalam PN iaitu Bersatu.
Pas dengan UMNO tiada sebarang ikatan rasmi dalam mana-mana gabungan, malah MN yang mengikat mereka selama ini pun tidak pernah didaftarkan secara rasmi.
Ini berbeza dalam hubungan antara Pas dengan Bersatu di mana kedua-dua parti adalah ahli rasmi PN yang ditunjangi oleh Bersatu.
Sudah tentu, melalui ikatan sah yang wujud itu, Pas lebih memihak dan ingin menyelamatkan Bersatu berbanding UMNO.
UMNO tidak lebih hanya alat untuk Pas memenuhi hasrat politiknya dan juga untuk memastikan Bersatu tidak mati begitu saja dimatikan oleh UMNO.
Sebab itu, UMNO harus berhati-hati dengan permainan licik Pas yang sanggup menjadikan agama sebagai tunggangan nafsu politiknya.
Kalau agamanya pun sanggup dijadikan sebagai tunggangan, apalah sangat dengan menunggang UMNO demi nafsu politik juga.
Harus UMNO ingat, kiranya mereka terjebak dalam kerjasama dengan Pas dan Bersatu di PRN Melaka yang cuba dicatur Pas itu, ia seterusnya pasti akan menjurus kepada berlakunya kerjasama yang sama pada PRU15 nanti.
Oleh kerana ketetapan PAU atau Perhimpunan Agung UMNO telah memuktamadkan putus hubungan dengan Bersatu dalam PRU15, untuk mengubah keputusan itu ia memerlukan PAU juga membatalkannya.
Dengan yang demikian, PAU tahun ini sudah pasti akan dimanfaatkan oleh pemimpin UMNO pro Bersatu yang berada dalam kerajaan untuk mengubah ketetapan tersebut, tidak kira apa sekali pun keputusan PRN Melaka nanti.
Jika itu berjaya dilakukan, tidak mustahil ia juga disusuli dengan usul agar pemilihan UMNO dipercepatkan dan mesti diadakan sebelum PRU15 dilangsungkan.
Dengan Ismail Sabri Yaakob kini memegang jawatan Perdana Menteri dan kuasa menentukan tarikh PRU15 adalah ditangannya, bersama pula beberapa menteri UMNO yang pro Bersatu ada bersamanya, Zahid Hamidi pasti “habis” jika dilanggar oleh Perdana Menteri dalam pemilihan UMNO yang diadakan sebelum PRU15 dilangsungkan.
Jika itu yang berlaku nanti – imbaslah semula – semuanya bermula dengan kegagalan UMNO mempertahankan pendirian untuk bertanding solo di PRN Melaka. –
ShahbudinHusin 19/10/2021.

3.5

2

votes
Article Rating
Kongsikan artikel ini


HAMZAH DILANTIK KETUAI DELEGASI RUNDINGAN, UMNO DIJANGKA TUNDUK BEKERJASAMA DENGAN PN

Semalam, Hamzah Zainuddin dengan yakin mengumumkan bahawa Perikatan Nasional atau PN akan membentuk kerjasama dengan UMNO dan BN bagi menghadapi PRN Melaka, 20 November depan.
Beliau yang juga Setiausaha Agung PN dan Bersatu berkata, perbincangan ke arah itu akan dilakukan tidak lama lagi.
Menurut beliau, kerjasama itu akan diumumkan dalam waktu terdekat ini dan formula kerjasama yang telah berjalan melalui pembentukan kerajaan di peringkat pusat adalah pilihan untuk dipraktikkan di Melaka nanti.
“Apa yang berlaku di peringkat pusat telah membuktikan kita boleh bekerjasama dan kita akan mempraktikkan perkara yang sama juga di Melaka,” tambahnya lagi.
Dalam pada itu, sumber PN memaklumkan Hamzah sudah pun dipersetujui dan dilantik sebagai ketua delegasi gabungan itu untuk mengadakan perbincangan dengan UMNO dan BN bagi menjalin kerjasama yang dimaksudkan.
Difahamkan, pemilihan Hamzah kerana beliau dipercayai satu-satunya pemimpin yang diyakini mampu mengetuai rundingan yang akan menghasilkan kejayaan serta menguntungkan PN.
Hasil rundingan yang diyakini membawa kejayaan dan menguntungkan PN itu dengan sendirinya bermaksud bukan saja UMNO dan BN perlu tunduk kepada keperluan bekerjasama dengan PN yang akan digagaskan oleh Hamzah, malah juga tunduk kepada tuntutan kerusi yang diminta oleh gabungan itu.
Presiden UMNO, Ahmad Zahid Hamidi sebelum ini menolak untuk bekerjasama dengan Bersatu atau Pas bagi menghadapi PRN Melaka, sebaliknya ingin bertanding secara solo bersama panji-panji BN.
Bermakna kini adalah menjadi tugas Hamzah untuk menterbalikkan pendirian Zahid Hamidi itu dan beberapa pemimpin dalam Bersatu sangat yakin dengan kemampuan beliau melaksanakan misi tersebut.
Adalah difahamkan, PN akan menuntut 12 kerusi untuk mereka tandingi dalam PRN Melaka kali ini dengan dua daripadanya akan diperuntukkan kepada Pas.
Sebagai balasan kepada permintaan itu, PN menjanjikan sokongan tanpa berbelah bagi agar jawatan Ketua Menteri diserahkan kepada UMNO mendudukinya.
Asalkan 12 kerusi yang diminta itu dipersetujui, siapa pun calon Ketua Menteri yang bakal dinamakan oleh UMNO – sama ada Ab Rauf Yusoh atau Sulaiman Md Ali – PN akan menjanjikan sokongan dan kerjasama yang maksimum ke arah kemenangan bersama dalam PRN Melaka.
Hamzah sebelum ini adalah pemain peranan penting dalam menjayakan MOU antara kerajaan dengan PH sehingga kejayaannya itu dikatakan amat menggembirakan Perdana Menteri, Ismail Sabri Yaakob.
Jika kali ini beliau berjaya merangkumkan kerjasama antara PN dengan BN di PRN Melaka, ia pasti sekali lagi mendatangkan kegembiraan yang bukan kepalang kepada Ismail Sabri.
Harus diakui bahawa kejayaan menidakkan PH daripada berkuasa semula di Melaka sudah tentu dapat menyelamatkan air muka Perdana Menteri daripada dicemari dengan bayangan kegagalan dalam tempoh tidak sampai 100 hari beliau memegang jawatan itu.
Terpenting sekali, melalui kejayaan gabungan BN dan PN di Melaka serta menyelamatkan air muka Perdana Menteri itu nanti, meskipun kerusi Ketua Menteri bakal diserahkan kepada UMNO, tetapi ia dalam masa yang sama akan mencerahkan peluang Hamzah untuk dilantik sebagai Timbalan Perdana Menteri.
Ismail Sabri yang terhutang budi dengan peranan gemilang Hamzah itu pasti tidak mampu menolak lagi daripada memberikannya jawatan nombor dua dalam kerajaan, mengenepikan Azmin Ali yang juga disebut-sebut mengidam jawatan yang sama.
– ShahbudinHusin 20/10/2021.

3.7

3

votes
Article Rating
Kongsikan artikel ini


TIADA GUNA LAGI UMNO MELAYAN AJAKAN KERJASAMA PAS…

Di sebalik Pas masih berharap dapat bekerjasama dengan UMNO dalam menghadapi PRN Melaka dan membawa sekali Bersatu dalam kerjasama tersebut, mereka sebaliknya sudah pun sepakat berpadu tenaga dengan Bersatu melancarkan jentera pilihanraya PN.
Dengan Pas bersama Bersatu melancarkan jentera, adalah jelas gabungan kedua-dua parti itu bersungguh-sungguh bukan saja untuk mengalahkan PH, bahkan juga menumbangkan UMNO dan BN.
Majlis pelancaran turut dihadiri pemimpin utama kedua-dua parti, antaranya Hamzah Zainuddin, Ronald Kiandee, Takiyuddin Hassan, Shamsuri Mokhtar dan lain-lain lagi.
Jika benar ingin bekerjasama, untuk apa dilancarkan jentera pilihanraya yang berasingan dengan UMNO dan BN?
Bukankah lebih wajar ditunggu ada kata putus berkenaan kerjasama tersebut terlebih dahulu sebelum pelancaran jentera pilihanraya dilakukan?
Di bawah ini adalah antara gambar-gambar di majlis pelancaran itu.
Dengan demikian, untuk apa lagi UMNO mahu melayan atau menoleh kepada Pas? –
ShahbudinHusin 20/10/2021.

5

2

votes
Article Rating
Kongsikan artikel ini


KLUSTER MENTERI MULA MENGGANAS, MAMPUKAH ZAHID HAMIDI TERUS PERTAHAN MARUAH AKAR UMBI UMNO?

Menjelang PRN Melaka pada 20 November depan, dimulai oleh Shahidan Kassim yang menggerakkan langkah agar UMNO bekerjasama dengan Pas dan Bersatu menghadapi pilihanraya itu, kini sekurang-kurangnya dua lagi menteri tampil bersuara dengan nada yang sama.
Shahidan bukan setakat menulis di laman FBnya berkenaan perkara itu, malah dalam perasmian berkelompok persidangan tahunan UMNO cawangan-cawangan dalam bahagian Arau baru-baru ini telah meletakkan bendera Bersatu bersebelahan dengan bendera UMNO.
Perlakuan beraninya itu seolah-olah mencabar UMNO yang telah terikat dengan ketetapan tiada kerjasama dengan Bersatu.
Dalam posting terbaru di media sosial oleh Hishammuddin Hussein dan Annuar Musa, kedua-duanya secara langsung dan tidak langsung menekankan perlunya UMNO bekerjasama dengan Pas dan juga Bersatu dalam menghadapi PRN Melaka.
Shahidan ketika ini ialah Menteri Wilayah Persekutuan, Hishammuddin merupakan Menteri Pertahanan dan Annuar adalah Menteri Komunikasi dan Multimedia.
Malah Hishammuddin yang dalam postingnya mengatakan kerjasama politik di peringkat negeri wajar selari dengan pusat seperti menyetujui kenyataan Setiausaha Agung Bersatu, Hamzah Zainuddin yang juga bercakap dengan fakta yang sama.
Hamzah dipetik sebagai berkata, formula kerjasama di pusat adalah pilihan yang boleh dipraktikkan di Melaka bagi mengelak pertembungan sesama sendiri.
Ketiga-tiga pemimpin UMNO di atas adalah kelompok kluster menteri yang memang diketahui pro kepada Bersatu sejak era kerajaan PN lagi.
Jika dalam kepimpinan Mahiaddin Md Yasin, hanya Shahidan dan Annuar yang berani bercakap secara terbuka mengenai kerjasama itu, khususnya dengan Bersatu, nampaknya kini Hishammuddin pun sudah mula berani menunjukkan warna dirinya yang sebenar.
Apakah ini tanda-tanda beliau mahu bertanding jawatan penting dalam pemilihan UMNO akan datang setelah memilih tidak bertanding sebarang jawatan dalam pemilihan 2018 lalu?
Apakah tindakan Hishammuddin ini juga merupakan permulaan kepada bakal munculnya suara-suara ganas beberapa kluster menteri lagi selepas ini yang akan turut bercakap perlunya UMNO bekerjasama dengan Pas dan juga Bersatu?
Lupakah mereka tentang ketetapan Perhimpunan Agung UMNO berkenaan putus hubungan dengan Bersatu?
Apakah mereka ini sudah tidak hormat lagi kepada keputusan akar umbi UMNO melalui PAU yang membuat ketetapan sedemikian?
Dalam hal ini, jika lebih ramai kluster menteri bersuara perlunya UMNO bekerjasama dengan Bersatu, selain dengan Pas, yang mana ia dengan sendirinya menggambarkan mereka lebih sayang untuk menyelamatkan masa depan pemimpin parti serpihan itu berbanding maruah UMNO, sejauh manakah Zahid Hamidi selaku Presiden UMNO yang tiada apa-apa jawatan dalam kerajaan mampu bertahan?
Apakah kerjasama politik melalui PRN Melaka memang dirancang sebagai anjakan atau titik mula untuk memadam ketetapan PAU, mempercepat pemilihan UMNO dan seterusnya untuk meranapkan kepimpinan Zahid Hamidi dengan kadar lebih segera?-
ShahbudinHusin 21/10/2021.

5

7

votes
Article Rating
Kongsikan artikel ini


PH SOKONG PENUH PINDAAN PERLEMBAGAAN PERJANJIAN MALAYSIA 1963

Majlis Presiden Pakatan Harapan difahamkan Kerajaan berniat untuk membawa usul pindaan Perlembagaan Persekutuan berhubung isu Perjanjian Malaysia 1963 (MA63) pada minggu hadapan.
Malah Kerajaan PH telah berusaha berbuat demikian tetapi tidak berjaya kerana tidak ada majoriti dua pertiga.
Pakatan Harapan pada dasarnya bersetuju menyokong usaha Kerajaan ini memandangkan ia adalah sebahagian dari Perkara 5, Perjanjian Persefahaman (MOU) antara Pakatan Harapan dan Kerajaan.
Pakatan Harapan tidak akan bermain politik tetapi akan berikan sokongan dua pertiga kepada pindaan Perlembagaan ini agar hak rakyat Sabah dan Sarawak dapat diperkukuhkan.
Kami berharap pindaan ini akan mempergiat usaha melaksana segala perkara yang termaktub di dalam MA63 demi menegakkan keadilan buat Sabah dan Sarawak.
Pendirian ini adalah sebahagian dari usaha pimpinan Pakatan Harapan sejak sekian lama, termasuk dalam mengiktiraf Hari Malaysia seperti yang diangkat oleh DS Anwar Ibrahim pada 2008, serta pendirian DAP menerusi Sdr Lim Kit Siang di Parlimen yang tidak menyokong pindaan Perlembagaan pada 1976 yang telah mengubah dan menurunkan status Sabah dan Sarawak dari ‘wilayah’ menjadi ‘negeri’.
Pakatan Harapan akan sentiasa berusaha memperjuangkan hak dan keadilan buat Sabah dan Sarawak.
Anwar Ibrahim
Parti Keadilan Rakyat (KEADILAN)
Mohamad Sabu
Parti Amanah Negara (AMANAH)
Lim Guan Eng
Parti Tindakan Demokratik (DAP)
Madius Tangau
Pertubuhan Kinabalu Progresif Bersatu (UPKO)

5

2

votes
Article Rating
Kongsikan artikel ini


UMNO JANGAN TUNGGU PRU15, KETETAPAN PAU PUTUS HUBUNGAN DENGAN BERSATU MESTI DIMULAKAN DI PRN MELAKA

Sebagaimana kita sedia maklum dan sedar, UMNO telah menetapkan keputusan untuk tidak mahu bekerjasama dan putus hubungan dengan Bersatu dalam PRU15 akan datang.
Ketetapan tersebut dimuktamadkan dalam Perhimpunan Agung UMNO yang bermakna ia adalah kehendak akar umbi parti itu sendiri.
Meskipun PRN Melaka 20 November ini adalah pilihanraya yang terpisah daripada gelombang PRU15 yang entah bila akan diadakan, tetapi sebagai parti yang didokong oleh kekuatan akar umbi, UMNO tidak harus goyah dengan ketetapan yang telah dimuktamadkannya itu.
Malah, UMNO seharusnya menghormati dan sentiasa menjunjung tinggi ketetapan putus hubungan itu, walaupun ada segelintir pemimpin bernafsu buas cuba mengingkarinya.
Untuk itu, sementara ketetapan PAU itu mesti dilaksanakan dan dijadikan kenyataan dalam PRU15 akan datang, adalah mustahak ketetapan itu mula dilaksanakan dalam PRN Melaka ini.
Ia bukan saja untuk menunjukkan UMNO benar-benar serius dengan ketetapan tersebut, malah sebagai bukti ia adalah keputusan yang mampu membuahkan kejayaan kepada BN.
Mahu tidak mahu, UMNO bersama komponen BN harus bekerja keras serta bertungkus lumus memastikan kejayaan tersebut.
Tetapi, jika dalam PRN Melaka ini pun UMNO tidak berani berpegang kepada ketetapan itu, sudah pasti ia turut membuka jalan kepada pemimpin-pemimpin rakus berjiwa petualang dalam parti untuk menggagalkannya dalam PRU15 akan datang.
Kalau itu itu berlaku, di mana maruah UMNO akhirnya?
Di mana juga nilai kekuatan akar umbi jika ketetapan mereka boleh dipadamkan hanya oleh kekuatan segelintir pemimpinnya yang berjiwa rakus yang hanya ingin menyelamatkan nasib kawan-kawan dalam Bersatu berbanding mengangkat martabat perjuangan UMNO itu sendiri.
Selain itu, dengan melaksanakan ketetapan PAU itu dalam PRN Melaka ini lagi, UMNO akan dapat melihat di mana kelemahan, kekurangan serta apa yang perlu dibaiki bila tiba PRU15 nanti.
Dalam apa perkara sekali pun, proses menguji adalah penting untuk menjadikan apa yang disasarkan benar-benar tercapai dan anggaplah PRN Melaka ini sebagai proses ujian kepada ketetapan PAU itu.
Jika tidak berjaya pun ujian itu di PRN Melaka, tidak mengapalah kerana masih ada masa untuk memperbaiki dan melihat di mana kelemahannya sebelum ketibaan PRU15.
Namun, jika terus dalam PRU15 saja baru ketetapan PAU itu hendak dilaksanakan dan ia tidak melalui apa-apa proses ujian sebelumnya, bila masa lagi untuk UMNO mahu melihat ada kelemahan dan memperbaikinya?
– ShahbudinHusin 22/10/2021.

5

1

vote
Article Rating
Kongsikan artikel ini